**REMONTO DARBŲ SUTARTIS**

*(nurodyti datą Sutartį pasirašant fiziniais parašais) (nurodyti numerį Sutartį pasirašant fiziniais parašais)*

*(nurodyti vietą)*

***(nurodyti juridinio asmens pavadinimą*)**, juridinio asmens kodas *(nurodyti juridinio asmens kodą*), atstovaujama *(nurodyti atstovaujančio asmens pareigas, vardą, pavardę*), veikiančio (-ios) pagal *(nurodyti, kokio dokumento pagrindu asmuo veikia),* (toliau – **Užsakovas)**,

ir

***(nurodyti juridinio asmens pavadinimą*)**, juridinio asmens kodas *(nurodyti juridinio asmens kodą*), atstovaujama *(nurodyti atstovaujančio asmens pareigas, vardą, pavardę*), veikiančio (-ios) pagal *(nurodyti, kokio dokumento pagrindu asmuo veikia),* (toliau – **Rangovas**)*[Jeigu pirkimo laimėtojas yra tiekėjų grupė, nurodomi visi tiekėjų grupės partneriai]*,

toliau kartu vadinami Šalimis, vadovaudamiesi dinaminėje pirkimo sistemoje Remonto darbų pirkimas, taikant dinaminę pirkimo sistemą, *Nr. \_\_\_\_\_\_* įvykusio Konkretaus pirkimo Nr. *[konkretaus pirkimo numeris]* sąlygomis, sudarė šią remonto darbų viešojo pirkimo sutartį (toliau – Sutartis) ir susitarė:

**SĄVOKOS IR SUTARTIES AIŠKINIMAS**

* 1. **Atliktų darbų aktas** – dokumentas, skirtas Sutarties vykdymo kontrolei užtikrinti bei atsiskaitymams vykdyti

*[Apačioje 1.2 p. punkte esanti sąvoka pasirenkama, jei Darbai perkami pagal Užsakovo parengtą Techninę specifikaciją:]*

* 1. **Darbai** – visi Techninėje specifikacijoje nurodyti darbai, kuriuos Rangovas įsipareigoja atlikti pagal Sutartį ir jos sudedamąsias dalis, bei su darbais susijusios paslaugos (pvz.: Pastato projekto parengimo paslaugos), kurias Rangovas įsipareigoja suteikti pagal Sutartį ir galiojančių teisės aktų reikalavimus (jei tokios perkamos).

*[Apačioje 1.2 p. punkte esanti sąvoka pasirenkama, jei Darbai perkami pagal Užsakovo parengtą Pastato projektą (pasirenkama sąvoka pagal Sutarties 1.2 punkto pasirinkimą):]*

**1.2. Darbai –** visi Pastato projekte nurodyti darbai, kuriuos Rangovas įsipareigoja atlikti pagal Sutartį ir jos sudedamąsias dalis, taip pat kiti darbai, kuriuos Rangovas įsipareigoja atlikti, bei su darbais susijusios paslaugos (pvz.: Pastato projekto parengimo paslaugos), kurias Rangovas įsipareigoja suteikti pagal Sutartį ir galiojančių teisės aktų reikalavimus ir kurios yra nurodytos Techninėje specifikacijoje (jei tokios perkamos).

* 1. **Darbų pradžia** –diena, kai Rangovas gavo visus reikalingus dokumentus (parengtas, suderintas, ekspertuotas ir Užsakovo patvirtintas Pastato projektas, išduotas statybą leidžiantis dokumentas, pasirašytas statybvietės perdavimo ir priėmimo aktas) ir Užsakovas paskiria techninį prižiūrėtoją.
  2. **Darbų pabaiga** – momentas, kai užbaigti visi Sutartyje numatyti Darbai, ištaisyti defektai, užpildytas statybos darbų žurnalas, pateikti medžiagų sertifikatai ir atitikties deklaracijos, kita išpildomoji dokumentacija ir pasirašytas atliktų Darbų aktas ir Rangovo atliktų darbų perdavimo Užsakovui aktas ir Užsakovui perduoti visi statybos užbaigimo ir su tuo susiję dokumentai, kuriuos teisėtai turi saugoti Užsakovas.
  3. **Darbų atlikimo terminas** – laikas nuo Darbų pradžios iki Darbų perdavimo Užsakovui, atlikus baigiamuosius bandymus, kurių rezultatai yra teigiami, ir pasirašius Darbų perdavimo-priėmimo aktą
  4. **Darbų perdavimo-priėmimo aktas** – dokumentas, patvirtinantis, kad Rangovas perdavė, o Užsakovas priėmė atliktus Darbus, įskaitant atvejus, kai tie Darbai yra su neesminiais defektais, tačiau jų šalinimas numatytas atlikti po Darbų perdavimo-priėmimo ar kitų Užsakovo pasirinktų asmenų. Šis aktas pasirašomas vadovaujantis Sutarties 8 skyriuje nustatyta tvarka.
  5. **Grafikas** – Užsakovo ir Rangovo suderintas kalendorinis Darbų grafikas, parengtas detalizuojant Darbų atlikimo terminą.
  6. **Informacinė sistema „E. sąskaita“** – valstybės informacinė sistema, skirta informacinių technologijų priemonėmis parengti, pateikti ir išsaugoti sąskaitas už įsigyjamus Darbus, taip pat gauti informaciją apie pateiktų sąskaitų apmokėjimą (elektroninės paslaugos „E. sąskaita“ svetainė pasiekiama adresu [www.esaskaita.eu](http://www.esaskaita.eu)).
  7. **Žiniaraščiai** – dokumentas, kuriame nurodyti Rangovo pateikti Darbų įkainiai.
  8. **Pakeitimas** –bet koks Sutarties keitimas, įskaitant, bet neapsiribojant, papildomų darbų įsigijimas iš Rangovo, Darbų dalies atsisakymas ar dalies Darbų pakeitimas kitais, atliekamas vadovaujantis Sutarties 14 skyriuje nustatyta tvarka.
  9. **Pradinės Sutarties vertė** – Sutarties 5.1 punkte nurodyta vertė be PVM (Rangovo pasiūlymo kaina be PVM, nurodyta už visą perkamų Darbų apimtį).
  10. **Statinio statybos techninis prižiūrėtojas** – asmuo, kurįUžsakovas skiria organizuoti statinio (objekto) statybos techninę priežiūrą, kurio tikslas – kontroliuoti, ar statinys (objektas) statomas pagal Techninę specifikaciją, ar statybos metu laikomasi Sutarties sąlygų, Lietuvos Respublikos teisės aktų, normatyvinių statybos techninių dokumentų, normatyvinių statinio saugos ir paskirties dokumentų reikalavimų.
  11. **Statinio statybos vadovas** – statybos inžinierius, kuris, atstovaudamas Rangovui ir įgyvendindamas Techninę specifikaciją nuo Darbų pradžios iki užbaigimo, vadovauja Darbams, kartu gali būtibendrųjų statybos darbų vadovas, koordinuoja statinio statybos specialiųjų darbų vykdymą bei šių darbų vadovų veiklą ir pagal kompetenciją atsako už Darbų atitiktį Techninei specifikacijai irnormatyvinę kokybę.
  12. **Statybvietė** – Darbų vykdymo vieta ir (ar) vietos ir arba vietos dalis, į kurias turi būti pristatoma įranga bei medžiagos, ir kurios ribos apibrėžiamos perduodant Rangovui Statybvietę ar jos dalį ir jos valdymo teisę vadovaujantis Sutarties 6.2.3 papunkčiu.
  13. **Sutarties kaina** – galutinė, bendra Rangovui pagal Sutartį mokėtina suma su PVM.
  14. **Techninė specifikacija** – Užsakovo Rangovui pateikta Darbų techninė specifikacija ir kiti susiję dokumentai.

*Apačioje 1.17 p. punkte esanti sąvoka pasirenkama, jei Darbai yra perkami pagal Užsakovo pateikiamą Pastato projektą. Jei ne, ši savoka į Sutarties tekstą netraukiama:*

* 1. ***Pastato projektas –*** *techninis darbo projektas, paprastojo remonto projektas ar paprastojo remonto aprašas.*
  2. Kitos vartojamos sąvokos atitinka sąvokas, vartojamas Lietuvos Respublikos civiliniame kodekse, Lietuvos Respublikos statybos įstatyme, Lietuvos Respublikos architektūros įstatyme, Lietuvos Respublikos viešųjų pirkimų įstatyme ir susijusiuose įstatymų įgyvendinamuosiuose teisės aktuose.
  3. Visos šioje Sutartyje vartojamos sąvokos ir terminai turi bendrinę reikšmę arba artimiausią Sutarties pobūdžiui specialiąją reikšmę, jei Sutartyje nėra nustatyta ir paaiškinta kitokia jų reikšmė.
  4. Sutartyje, kur reikalauja kontekstas, žodžiai, pateikti vienaskaita, gali turėti ir daugiskaitos prasmę ir atvirkščiai.
  5. „Raštu“ reiškia visas šios Sutarties dokumentuose nustatytas taisykles, taip pat bet kurios Šalies sudarytus popierinius ir (arba) elektroninius dokumentus, bei bet kokius Sutartyje nurodytomis komunikacijos priemonėmis kitai Šaliai pateiktus pranešimus.
  6. Kai tam tikra skaičiaus reikšmė skiriasi nuo nurodyto skaičiaus žodinės reikšmės, vadovaujamasi žodine skaičiaus reikšme. Jei mokėjimo valiutos pavadinimo trumpinys neatitinka mokėjimo valiutos pilno pavadinimo žodžiais, teisingu laikomas valiutos pilnas pavadinimas žodžiais.
  7. Jeigu Sutartyje nenustatyta kitaip, Sutarties trukmė ir kiti terminai yra skaičiuojami kalendorinėmis dienomis.
  8. Pirkimo dokumentai, Rangovo pasiūlymas Pirkimui bei kiti Sutarties priedai yra neatskiriamos šios Sutarties dalys. Jų reikalavimai yra privalomi Sutarties Šalims.
  9. Sutartį sudarantys dokumentai vienas kitą paaiškina. Esant tarpusavio neatitikimams tarp Sutarties ir jos priedų, prioritetas teikiamas Techninei specifikacijai, po to – Šalių pasirašytam Sutarties sąlygų tekstui, po to – Sutarties priedams (išskyrus Pirkimo, kurio pagrindu sudaryta sutartis, dokumentus, Techninę specifikaciją ir Rangovo pasiūlymą), po to – Rangovo pasiūlymui, po to – Pirkimo, kurio pagrindu sudaryta Sutartis, dokumentams.
  10. Jei Sutarties dokumentuose yra neaiškumų, neatitikimų ar prieštaravimų, taisyklės, nustatytos aukštesnės galios Sutarties dokumente, visuomet yra laikomos pakeičiančiomis žemesnės galios Sutarties dokumente nustatytas analogiškas taisykles nuo Sutarties įsigaliojimo dienos.

1. **SUTARTIES OBJEKTAS**

2.1. Šia Sutartimi Rangovas įsipareigoja per Sutartyje nustatytą Darbų atlikimo terminą ir Sutartyje nustatytomis sąlygomis atlikti ir perduoti Užsakovui Techninėje specifikacijoje numatytus Darbus.

2.2. Reikalavimai perkamiems Darbams nurodyti Techninėje specifikacijoje bei kituose Pirkimo dokumentuose.

* 1. Jei Šalys tiesiogiai nesusitarė kitaip, Darbams priskiriami ir tie darbai, paslaugos bei veiksmai, kurie nors tiesiogiai ir nenumatyti Sutarties dokumentuose, bet yra būtini vykdant Sutartį, bei Rangovas galėjo ir turėjo juos numatyti ir įvertinti sudarydamas Sutartį, bei privalo juos suteikti ir (ar) atlikti.
  2. Darbai atliekami pagal Grafiką, kurį Šalys suderina Sutarties 7.2.17 papunktyje nustatyta tvarka. Darbų vykdymo metu Grafikas gali būti keičiamas dėl Sutarties Pakeitimų, atliekamų vadovaujantis Sutarties 14 skyriaus nuostatomis, ar Sutartyje numatytų terminų stabdymo / pratęsimo. Grafiko keitimas įforminamas Užsakovo ar jo įgalioto atstovo ir Rangovo ar jo įgalioto atstovo parašais arba Šalių susitarimu.

1. **ŠALIŲ PAREIŠKIMAI**
   1. Šalys pareiškia ir garantuoja, kad:
      1. Sutartį sudarė turėdamos tikslą realizuoti jos nuostatas bei galėdamos realiai įvykdyti Sutartyje nurodytus įsipareigojimus nurodyta Darbų apimtimi ir terminais;
      2. yra tinkamai įsteigtos ir teisėtai veikia pagal buveinės valstybės teisės aktų reikalavimus;
      3. atliko visus teisinius veiksmus, būtinus, kad Sutartis būtų tinkamai sudaryta ir galiotų;
      4. nei šios Sutarties sudarymas, nei Užsakovo ar Rangovo šia Sutartimi prisiimtų įsipareigojimų vykdymas neprieštarauja ir nepažeidžia (i) jokio teismo, arbitražo, valstybinės ar savivaldos institucijos sprendimo, įsakymo, potvarkio ar nurodymo, kuris yra taikomas Šalims, (ii) jokios sutarties ar kitokio sandorio, kurio šalimi yra atitinkama Šalis, (iii) jokio Šalims taikomo įstatymo ar kito teisės norminio akto nuostatų;
      5. jos yra mokios, jų veikla nėra apribota, joms neiškelta arba nėra numatoma iškelti bylos dėl restruktūrizavimo ar likvidavimo, jos nėra sustabdę ar apriboję savo veiklos, joms nėra iškelta bankroto byla;
      6. Sutarties įsigaliojimo dieną Šalims šios Sutarties sąlygos yra aiškios ir suprantamos;
      7. šioje Sutartyje nurodytas Darbų atlikimo terminas yra priimtinas abiem Šalims, jis yra nustatytas kiekvienai Šaliai įvertinus visas jai svarbias aplinkybes bei rizikas. Rangovas yra informuotas, kad Darbų atlikimo termino laikymasis yra esminė šios Sutarties sąlyga.
   2. Rangovas pareiškia ir garantuoja, kad:
      1. susipažino su visa informacija, susijusia su Darbais (Sutarties objektu, aplinkybėmis ir sąlygomis, kurioms esant bus atliekami Darbai, su Technine specifikacija), reikalinga Sutarties pagrindu prisiimamiems įsipareigojimams įvykdyti bei Darbams atlikti, ir ši dokumentacija bei joje pateikta informacija yra visiškai pakankama tam, kad Rangovas galėtų užtikrinti tinkamą ir visišką visų Sutartimi prisiimamų įsipareigojimų vykdymą ir jų kokybę, bei Rangovas neturi jokių pretenzijų ir (ar) pastabų dėl galimybės atlikti Darbus Sutartyje ir jos dokumentuose nustatyta tvarka ir sąlygomis;
      2. jis pats (jo darbuotojai) bei pasitelkiami Subrangovai (jei tokie pasitelkiami) turi visas licencijas, žinias, patirtį ir kvalifikaciją, reikalingus šiai Sutarčiai įvykdyti;
      3. jis yra nuosekliai ir išsamiai įvertinęs Sutarties objektu esančius Darbus, finansavimo sąlygas, statybos medžiagų, įrengimų bei darbo jėgos vertes bei rinkos kainas, galimus jų svyravimus ne tik Sutarties sudarymo momentu, bet ir Sutarties vykdymo laikotarpiu;
      4. jis turi visas technines, intelektualines, fizines bei bet kokias kitas galimybes ir savybes, reikalingas ir leidžiančias jam deramai vykdyti Sutarties sąlygas bei užtikrinti aukščiausią atliekamų Darbų kokybę;
      5. jis neturi jokių įsiskolinimų ar įsipareigojimų jokiems tretiesiems asmenims, kurie kliudytų tinkamai vykdyti šia Sutartimi prisiimtus įsipareigojimus, ir įsipareigoja neprisiimti tokių įsipareigojimų visu šios Sutarties galiojimo laikotarpiu;
      6. Darbus atliks griežtai laikantis reikalavimų, įtvirtintų Lietuvos Respublikos civiliniame kodekse, Lietuvos Respublikos statybos įstatyme, statybos techniniuose reglamentuose (STR) bei kituose Lietuvos Respublikos teritorijoje galiojančiuose teisės aktuose, o atlikti Darbai (įskaitant visas panaudotas medžiagas, įrengimus, priemones) visiškai atitiks galiojančių teisės aktų, normatyvinių statybos techninių dokumentų, statinio saugos ir paskirties dokumentų, Sutarties, jos priedų, kitų Sutartyje nurodytų dokumentų bei Darbų dokumentų reikalavimus.
   3. Užsakovas pareiškia ir garantuoja, kad siekiant užtikrinti Sutarties įgyvendinimą ir atliekant Darbus, Rangovui teiks visą reikalingą informaciją Darbų įgyvendinimui.
   4. Pasikeitus aplinkybėms, nurodytoms Sutarties 3.1.5, 3.2.2, 3.2.5 punktuose, Šalis įsipareigoja apie tai raštu informuoti kitą Šalį ne vėliau kaip per 3 (tris) darbo dienas. Nepateikus visos finansinės ir mokestinės informacijos dėl Šalies įsiskolinimo, nemokumo ir kt. per nustatytą terminą, neigiamos pasekmės atitenka Šaliai, neįvykdžiusiai šių įsipareigojimų.
   5. Šalys pareiškia ir garantuoja, kad kiekvienas Sutarties 3.1–3.3 punktuose nurodytų pareiškimų Sutarties sudarymo dieną yra tikras ir teisingas.
   6. Jei paaiškėja, kad šioje Sutartyje nurodyti Šalių patvirtinimai (-as) ir (ar) pareiškimai (-as) yra melagingi (-as) ir (ar) klaidingi (-as), Šalis privalo atlyginti kitai Šaliai dėl tokių (-io) melagingų (-o) ir (ar) klaidingų (-o) patvirtinimų (-o) ir (ar) pareiškimų (-o) patirtus nuostolius.
   7. Sutartis yra sudaryta remiantis Lietuvos Respublikos viešųjų pirkimų įstatymo ir kitų teisės aktų nuostatomis, galiojančiomis Sutarties sudarymo metu. Esant situacijai, kuomet Sutarties sąlygos neatitinka Lietuvos Respublikos viešųjų pirkimų įstatyme ar kituose teisės aktuose išdėstytų reikalavimų, taikomos atitinkamų teisės aktų normos. Šalys konstatuoja ir patvirtina, jog šios Sutarties nuostatos Pirkimo sąlygų nuostatoms neprieštarauja.
2. **DARBŲ ATLIKIMO TERMINAI, SUSTABDYMAS**
   1. Darbų atlikimo terminas yra ne daugiau kaip *(įrašyti skaičiais ir žodžiais)* mėnesiai nuo Darbų pradžios.
   2. Darbų ar jų dalies atlikimo terminas gali būti pratęstas iki *(įrašyti skaičiais ir žodžiais)* mėnesių laikotarpiui, Darbų ar jų dalies atlikimo termino pabaigos nukėlimą fiksuojant rašytiniu Šalių susitarimu. Sutartyje numatytų terminų pratęsimas galimas siekiant racionaliai naudoti turimas lėšas tik dėl aplinkybių, kurios nepriklauso nuo Rangovo, Rangovas Sutarties sudarymo metu negalėjo jų numatyti bei kurios pagal Sutarties 4.4 punktą nėra priskirtos Sutarties Darbų atlikimo termino sustabdymo pagrindams. Rangovas apie aplinkybes, kurios lemia ar gali lemti poreikį pratęsti Sutartyje nustatytą Darbų atlikimo terminą, privalo raštu informuoti Užsakovą ne vėliau kaip per 5 (penkias) darbo dienas nuo šių aplinkybių atsiradimo ar sužinojimo momento. Prašyme turi būti detaliai nurodyta aplinkybių atsiradimo ar sužinojimo data bei pateikti įrodymai apie šių aplinkybių egzistavimą.
   3. Darbų ar jų dalies vykdymas, atitinkamai Sutartyje nustatytų Darbų termino skaičiavimas gali būti sustabdytas Užsakovo dėl pasikeitusių aplinkybių, kai dėl jų negalima tęsti Darbų ir kai jos tampa žinomos po Sutarties sudarymo, o Rangovas nebuvo prisiėmęs jų atsiradimo rizikos.
   4. Darbų atlikimo terminas gali būti sustabdomas įskaitant, bet neapsiribojant, šiomis aplinkybėms:
      1. Užsakovas neturi galimybės vykdyti savo finansinių įsipareigojimų pagal Sutartį;
      2. dėl vėlavimo, kliūčių ar trukdymų, sukeltų arba priskiriamų Užsakovui arba Užsakovui priskirtiniems tretiesiems asmenims, trečiųjų šalių neveikimo arba netinkamo veikimo;
      3. būtinas papildomas laikas įvykdyti papildomų darbų, kurių Rangovas pagal šią Sutartį neprivalo vykdyti, viešąjį pirkimą;
      4. išskirtinai nepalankios gamtinės sąlygos, kurios tęsiasi ilgiau nei 14 (keturiolika) dienų iš eilės (taikoma Darbams, kurių vykdymui daro įtaką gamtinės sąlygos);
      5. fizinės kliūtys arba kitos nei klimatinės fizinės sąlygos, su kuriomis vykdant Darbus susidurta Statybvietėje, ir tų kliūčių ar sąlygų Rangovas nebūtų galėjęs pagrįstai numatyti;
      6. kitos aplinkybės, kurios nebuvo žinomos iki Sutarties pasirašymo ir su kuriomis susidurtų bet kuris rangovas. Aplinkybės, kurios yra priskiriamos Rangovo rizikai, pavyzdžiui, Subrangovų neveikimas ar netinkamas veikimas, Darbų kiekio, nekeičiančio šios Sutarties, pasikeitimas, nėra laikomos aplinkybėmis, dėl kurių gali būti sustabdomi Darbų atlikimo terminai.
   5. Jeigu Darbų atlikimo terminas stabdomas Užsakovo iniciatyva, tokiu atveju Užsakovas, raštu nurodęs atsiradusias aplinkybes pagal Sutarties 4.4 punktą ir įspėjęs Rangovą prieš 3 (tris) darbo dienas, stabdo Darbų atlikimą, nurodydamas (jeigu įmanoma) sustabdymo trukmę dienomis.
   6. Jeigu Rangovas, vykdydamas Darbus, susiduria su sąlygomis Statybvietėje, kurių jis iki Sutarties pasirašymo pagrįstai negalėjo numatyti ir dėl kurių Rangovas neturi galimybės vykdyti Darbų, Rangovas apie tai privalo nedelsdamas, bet ne vėliau kaip per 3 (tris) darbo dienas nuo dienos, kai tokios aplinkybės atsirado ar rūpestingas rangovas privalėjo sužinoti apie tokias aplinkybes, raštu pranešti Užsakovui, detaliai nurodydamas aplinkybes, konkrečią jų įtaką Darbams ar atskiroms jų dalims bei prašydamas pripažinti, kad nurodytos aplinkybės suteikia teisę Rangovui sustabdyti Darbų ar jų dalies vykdymą ir Darbų atlikimo termino skaičiavimą. Užsakovas per 5 (penkias) darbo dienas nuo Rangovo prašymo gavimo dienos priima sprendimą, ar stabdyti Darbus ir kokius, informuoja apie priimtą sprendimą Rangovą. Jei priimtas sprendimas – sustabdyti Darbų ar jų dalies vykdymą, tokiu atveju Darbų atlikimo termino sustabdymas skaičiuojamas nuo Rangovo pranešimo gavimo dienos.
   7. Sustabdyti Darbai neatliekami iki Darbų vykdymo atnaujinimo. Darbų atlikimo terminas atnaujinamas išnykus aplinkybėms, dėl kurių jie buvo sustabdyti, Užsakovui apie tai pranešus raštu. Atnaujinus Darbų vykdymą, Darbai atliekami per laikotarpį (laiką), kuris buvo likęs iki jų vykdymo sustabdymo, ir Rangovas neturi teisės Darbų atlikimo sustabdymo pagrindu reikalauti Darbų atlikimo termino pratęsimo.
   8. Sustabdžius Darbus, Rangovas privalo apsaugoti nuo sugadinimo, praradimo arba žalos arba kitokio pavojingo poveikio jau atliktus Darbus ar Statybvietėje esančius, Darbams naudojamus įrenginius ir medžiagas. Jei numatoma ilgesnė kaip 3 (trijų) mėnesių Darbų atlikimo sustabdymo trukmė, turi būti atliekami statinio konservavimo darbai, siekiant apsaugoti statinio konstrukcijas, inžinerines sistemas, inžinerinius tinklus bei įrenginius nuo žalingo atmosferinių veiksnių poveikio, užtikrinti žmonių saugą Statybvietėje ir išvengti aplinkos taršos. Rangovas parengia statinio konservavimo darbams atlikti reikalingą konservavimo projektą su sąmatiniais skaičiavimais arba konservavimo darbų aprašymą (nesudėtingo statinio konservavimo atveju) ir nedelsdamas atlieka šiuos darbus. Šiame punkte numatytu atveju Rangovas turi teisę į pagrįstai patirtų papildomų išlaidų apmokėjimą Sutarties 14 skyriuje nustatyta tvarka.
   9. Bendras Darbų ar jų dalies atlikimo sustabdymo terminas negali būti ilgesnis nei 6 (šeši) mėnesiai. Darbų atlikimo sustabdymo metu paaiškėjus, kad aplinkybės, dėl kurių buvo sustabdytas Darbų ar jų dalies vykdymas, truks ilgiau nei Sutartyje numatytas maksimalus Darbų atlikimo sustabdymo terminas, Šalys turi teisę bendru rašytiniu susitarimu Darbų atlikimo sustabdymo terminą pratęsti iki šių aplinkybių visiško pasibaigimo arba spręsti dėl Sutarties nutraukimo bendru sutarimu ar vienašališko nutraukimo.
   10. Darbų pabaiga pagal Sutartį bus laikomas momentas, kai bus užbaigti visi Sutartyje numatyti Darbai ir pasirašytas Darbų perdavimo-priėmimo aktas, įskaitant, kai priimami Darbai su neesminiais defektais, kuriuos pašalinti numatyta po Darbų perdavimo-priėmimo arba pavesta tai atlikti kitiems asmenims.
3. **SUTARTIES KAINA IR JOS APSKAIČIAVIMO BŪDAS**
   1. Pradinės Sutarties vertė yra *(nurodyti sumą skaičiais*) Eur *(nurodyti sumą žodžiais*) be PVM.
   2. Sutarties kaina – *(nurodyti sumą skaičiais*) Eur *(nurodyti sumą žodžiais*) su PVM.
   3. Sutarčiai ir galimiems jos pakeitimo atvejams taikomas kainos apskaičiavimo būdas – fiksuotos kainos. Ši sąlyga yra esminė ir negali būti keičiama per visą Sutarties galiojimo laikotarpį. Darbų kaina pateikiama Rangovo pasiūlyme (Sutarties 2 priede), kuri yra neatskiriama Sutarties dalis.
   4. Sutartis finansuojama iš *(įrašyti finansavimo šaltinį)*
   5. Pradinės Sutarties vertei negali turėti įtakos terminų pažeidimas, darbo užmokesčio ir kitų panašių išlaidų padidėjimas.
   6. Už Sutartyje nurodytą Darbų kainą Rangovas įsipareigoja atlikti Darbus, numatytus Sutarties 2.1 punkte. Į Darbų kainą įeina darbo jėgos, mechanizmų ir medžiagų kaina, mokesčiai, draudimo, transportavimo, apsaugos išlaidos ir visos kitos Rangovui priklausančios pagal Lietuvos Respublikos įstatymus ir kitus teisės aktus bei šią Sutartį, išlaidos, kurios būtinos, kad būtų įvykdytos Darbų užbaigimo ir Darbų priėmimo – perdavimo procedūros. Rangovas neturi teisės reikalauti padengti jokių išlaidų, viršijančių Sutarties 5.2 punkte nurodytą Darbų kainą.
   7. Jeigu, siekiant laiku ir tinkamai įvykdyti Sutartį, reikia atlikti papildomus darbus, kurių Rangovas nenumatė pateikiant pasiūlymą, bet turėjo ir galėjo juos numatyti, ir jie yra būtini šiai Sutarčiai tinkamai įvykdyti, šiuos Darbus Rangovas atlieka savo sąskaita.
   8. Darbų kaina su PVM, nurodyta 5.2 punkte, yra galutinė ir apima visas tiesiogines ir netiesiogines su Darbų atlikimu susijusias išlaidas ir negali būti keičiama visą Sutarties galiojimo laikotarpį, išskyrus šiame papunktyje nurodytais atvejais:
      1. padidėjus arba sumažėjus pridėtinės vertės mokesčio (PVM) tarifui Sutarties kaina atitinkamai didinama arba mažinama. Perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimui, kuriuo keičiamas mokesčio tarifas. PVM tarifas neatliktiems Darbams keičiamas (mažinamas ar didinamas) pagal Lietuvos Respublikos teisės aktus. Perskaičiuota Sutarties suma pradedama taikyti nuo Lietuvos Respublikos pridėtinės vertės mokesčio įstatymo pakeitimo, kuriuo keičiamas šio mokesčio tarifas, nurodytos tarifo įsigaliojimo dienos.
      2. Darbų kainos pasikeitimas dėl pridėtinės vertės mokesčio (PVM) tarifo pasikeitimo įforminamas abiejų Sutarties Šalių pasirašomu susitarimu prie Sutarties. Pasikeitus kitiems mokesčiams Darbų kaina nebus perskaičiuojama;
      3. Sutarties kaina perskaičiuojama atsižvelgiant į darbo apmokėjimo, įrenginių, statybos produktų ir kitų darbų sudedamųjų̨ dalių sąnaudų̨ pokyčius (bendras kainų lygio kitimas) pagal bendrą kainų lygio kitimą tokia tvarka:
         1. **Indeksas** – Valstybės duomenų agentūros ([www.stat.gov.lt](http://www.stat.gov.lt)) skelbiamas mėnesinis statybos sąnaudų̨ elementų kainų̨ indeksas („Visi statiniai“);
         2. **Indeksavimo laikotarpis** – tai laikotarpis, per kurį Indeksas pakinta tiek, kad turi būti perskaičiuojama Sutarties kaina. Pirmojo indeksavimo laikotarpio pradžia laikomas tas mėnuo, kurį buvo sudaryta Sutartis, ir taikomas to mėnesio Indeksas. Bet kurio vėlesnio indeksavimo laikotarpio pradžia laikomas ankstesnio indeksavimo laikotarpio pabaigos mėnuo ir taikomas to mėnesio Indeksas.
         3. Sutarties kaina pirmąkart gali būti perskaičiuojama, kai Indekso pokytis yra ne mažesnis kaip 5 (penki) procentai nuo Sutarties sudarymo mėnesį buvusio Indekso reikšmės. Paskesnių indeksavimų atveju Sutarties kaina gali būti perskaičiuojama, kai Indekso pokytis yra ne mažesnis kaip 5 (penki) procentai nuo paskutinės Sutarties kainos perskaičiavimui naudotos Indekso reikšmės;
         4. Sutarties kaina perskaičiuojama bet kuriai iš Šalių raštu pateikus kitai Šaliai pasiūlymą̨ perskaičiuoti Sutarties kainą. Pasiūlyme turi būti nurodytas Sutarties kainos perskaičiavimui naudojamas Indeksavimo laikotarpis bei Indeksavimo laikotarpio pabaigos mėnesio paskelbtas Indeksas;
         5. Sutarties kaina perskaičiuojama pagal žemiau nurodytą formulę:

Perskaičiuota Sutarties kaina (Eur be PVM) = PD+((SK – PD)\*(IPb / IPr))

kur:

PD – iki prašymo pateikimo mėnesio Užsakovo priimtų (faktiškai atliktų) Darbų vertė, neįskaitant Pakeitimo pagrindu priimtus papildomus darbus (jeigu tokių būtų), be PVM;

SK – atitinkamo perskaičiavimo metu galiojanti Sutarties kaina (vėliausia perskaičiuota Sutarties kaina), atėmus Pakeitimo pagrindu atsisakytus darbus (jeigu tokių būtų), be PVM;

IPr – Valstybės duomenų agentūros paskelbtas indeksavimo laikotarpio pradžios mėnesio Indeksas;

IPb – Valstybės duomenų agentūros paskelbtas indeksavimo laikotarpio pabaigos mėnesio Indeksas (nurodytas Šalies prašyme).

* 1. Jei dėl Rangovo kaltės Darbų vykdymas atsilieka nuo Grafiko ir dėl indeksavimo Sutarties kaina didėja, Sutarties kaina bus perskaičiuojama tik tada, kai bus pabaigti visi Grafike nurodyti Darbai, kurie turėjo būti atlikti iki Indeksavimo laikotarpio pabaigos (IPb). Tokiu atveju, Užsakovo priimtų (faktiškai atliktų) Darbų vertė (PD) formulėje bus nustatoma pagal iki Sutarties kainos perskaičiavimo dienos priimtus (faktiškai atliktus) Darbus, pritaikius Rangovo pasiūlyme raštu nurodytą Indeksavimo laikotarpio pabaigos (IPb) mėnesio Indeksą arba, jeigu Rangovo pasiūlyme nebuvo nurodytas Indeksavimo laikotarpio pabaigos (IPb) Indeksas, tai pritaikomas Indekso dydis, kuris galiojo Rangovo pasiūlymo peržiūrėti Sutarties kainą pateikimo mėnesį;
  2. Pagal Sutarties 14 skyrių įsigyti papildomi darbai nėra indeksuojami.
  3. Perskaičiuota Sutarties kaina (neatliktų Darbų daliai, jei tie Darbai ir neturėjo būti atlikti pagal Sutarties terminus) Eur be PVM įforminama Šalių įgaliotų atstovų pasirašomu susitarimu dėl Sutarties pakeitimo, kuris įsigalioja nuo pasirašymo dienos ir pradedamas taikyti nuo papildomo susitarimo pasirašymo mėnesio pirmos dienos, t. y. Atliktų darbų akte už susitarimo pasirašymo mėnesį atliktus Darbus nurodomos indeksuotos Darbų kainos. Nei viena iš Šalių neturi teisės atsisakyti pasirašyti tokio susitarimo be pagrįstų priežasčių.
  4. Perskaičiuojant Sutarties kainą, Šalių susitarimu taip pat pakeičiamas Įkainotų veiklų sąrašas bei, jeigu reikalinga, Grafikas
  5. Šalys susitaria, kad tuo atveju kai neatliktų Darbų dalis Užsakovui dėl objektyvių priežasčių tampa nereikalinga arba neatliktiems darbams atlikti neskiriamas finansavimas, priklausantis nuo trečiųjų šalių, Užsakovas praneša Rangovui raštu prieš 30 kalendorinių dienų apie neatliktų Darbų dalies atsisakymą. Rangovas ir Užsakovas neatliktų Darbų atsisakymą įformina šalių pasirašomu susitarimu prie Sutarties.

6. **UŽSAKOVO TEISĖS IR PAREIGOS**

* 1. Užsakovas turi teisę:
     1. Perduoti Statybvietę dalimis, tai fiksuojant Statybvietės perdavimo – priėmimo akte, jei Darbai yra planuojami vykdyti veiklą vykdančioje įstaigoje.
     2. bet kuriuo Sutarties vykdymo momentu kontroliuoti ir prižiūrėti atliekamų Darbų eigą ir kokybę, Grafiko laikymąsi, patikrinti medžiagų, naudojamų Darbams, kokybę, taip pat kontroliuoti Sutarties vykdymą, ir, aptikus Sutarties vykdymo trūkumus ir (ar) pažeidimus, duoti Rangovui vykdytinus nurodymus;
     3. organizuoti ir vesti gamybinius pasitarimus Statybvietėje;
     4. reikalauti pašalinti Darbų defektus, nemokėti už netinkamai atliktus Darbus ar atitinkamai sumažinti jų kainą, neleisti toliau vykdyti Darbų, kuriems nustatyti defektai, jeigu Rangovas nukrypsta nuo Sutarties sąlygų, nesilaiko teisės aktų ar statybos normatyvinių techninių dokumentų reikalavimų ir (ar) netinkamai pildo Darbų vykdymo dokumentaciją;
     5. jeigu Darbai atlikti nukrypstant nuo Sutarties sąlygų, dėl kurių Darbų rezultatas negali būti naudojamas pagal Sutartyje nurodytą paskirtį arba pablogėja jo naudojimo galimybės (sąlygos), pašalinti defektus savo sąskaita ar pasitelkiant trečiuosius asmenis ir reikalauti, kad Rangovas atlygintų defektų šalinimo išlaidas;
     6. kviesti nepriklausomus ekspertus atliktų Darbų kokybei įvertinti, kurių išvados Šalims turėtų privalomą reikšmę;
     7. išskaityti Rangovui priskaičiuotas netesybas ir nuostolius iš Rangovui mokėtinų sumų;
     8. teikti Rangovui pastabas, pasiūlymus, pageidavimus bei nurodymus dėl Darbų atlikimo tvarkos, o esant Darbų atlikimo vėlavimui – pateikti vėlavimo atsilikimo valdymo planą ir reikalauti Rangovo neatlygintinai taikyti priemones, užtikrinančias Darbų atlikimo spartos padidinimą;
     9. duoti Rangovui kitus teisėtus pagal šią Sutartį ir taikomus teisės aktus privalomus rašytinius nurodymus, būtinus tam, kad būtų pasiektas Sutartimi įsigyjamų Darbų rezultatas, kurių Rangovas neturi teisės atsisakyti vykdyti;
     10. įgyvendinti kitas teises, numatytas šioje Sutartyje ir suteikiamas pagal galiojančius Lietuvos Respublikos teisės aktus.
  2. Užsakovas įsipareigoja:
     1. pateikti Rangovui Darbų vykdymui reikalingus dokumentus ir informaciją, kuriuos pagal Sutartį, įstatymus ir kitus teisės aktus Užsakovas privalo pateikti Rangovui. Jeigu Rangovui reikalingi kiti, Sutartyje nenurodyti dokumentai ir informacija, jis įsipareigoja apie tai nedelsiant raštu įspėti Užsakovą, nurodydamas konkrečiai kokių dokumentų jam reikia ir kokia forma jie turėtų būti pateikti;
     2. nedelsiant, bet ne vėliau kaip per 3 (tris) darbo dienas nuo tam tikrų aplinkybių atsiradimo momento, informuoti Rangovą apie aplinkybes, galinčias trukdyti tinkamai įvykdyti sutartinius įsipareigojimus;
     3. ne vėliau kaip per 10 (dešimt) dienų nuo Sutarties įsigaliojimo dienos arba per 10 (dešimt) dienų nuo Rangovo raštiško prašymo perduoti Statybvietę (ar jos dalį) dienos, jei Rangovas pageidauja Statybvietę (ar jos dalį) perimti vėliau nei per 10 (dešimt) dienų nuo Sutarties įsigaliojimo dienos ir Užsakovas tam pritaria, perduoti Rangovui Statybvietę (ar jos dalį) ir jos valdymo teisę. Rangovo raštiškas prašymas perduoti Statybvietę (ar jos dalį) vėliau turi būti motyvuotas, jame nurodant priežastis, dėl kurių Rangovas neturi galimybės perimti Statybvietės (ar jos dalies) per 10 (dešimt) dienų nuo Sutarties įsigaliojimo dienos. Statybvietė (ar jos dalis) yra perduodama Šalims pasirašant Statybvietės perdavimo-priėmimo aktą STR 1.06.01:2016 „Statybos darbai. Statinio statybos priežiūra“ nustatyta tvarka;
     4. organizuoti statybos darbų techninės priežiūros vykdymą pagal galiojančių Lietuvos Respublikos teisės aktų reikalavimus ir užtikrinti, kad būtų paskirti kvalifikuoti asmenys, kurie vykdys objekto statybos techninę priežiūrą;
     5. Sutartyje nustatyta tvarka priimti iš Rangovo tinkamai atliktus Darbus ir už juos atsiskaityti;
     6. užtikrinti Rangovo, jo darbuotojų bei atstovų patekimą į Statybvietę tiek, kiek tai būtina atlikti Darbus bei įvykdyti kitus Sutartyje numatytus įsipareigojimus;
     7. gavus rašytinį Rangovo prašymą, per 30 (trisdešimt) dienų po Darbų perdavimo-priėmimo akto pasirašymo dienos grąžinti Rangovui Sutarties įvykdymo užtikrinimą;
     8. vykdyti kitas pareigas, numatytas Užsakovui šioje Sutartyje ir galiojančiuose Lietuvos Respublikos teisės aktuose.

1. **RANGOVO TEISĖS IR PAREIGOS**
   1. Rangovas turi teisę:
      1. suderinęs su Užsakovu, įrengti Statybvietėje (ar jos dalyje) laikinus statinius, konstrukcijas ir įrenginius;
      2. laikydamasis saugos bei visų kitų norminių teisės aktų reikalavimų, Statybvietėje iškrauti Darbams reikalingas statybines medžiagas, gaminius, įrengimus, komplektuojamąsias detales ir statybos techniką;
      3. gauti visą reikalingą informaciją ir dokumentus, būtinus Darbų įgyvendinimui;
      4. gauti Sutartyje nurodytą atlygį už tinkamai ir laiku atliktus bei perduotus Darbus;
      5. įgyvendinti kitas teises, numatytas šioje Sutartyje ir suteikiamas pagal galiojančius Lietuvos Respublikos teisės aktus.
   2. Rangovas įsipareigoja:
      1. Sutartyje ir (ar) jos prieduose nustatytu laiku pradėti, kokybiškai atlikti, užbaigti ir Sutartyje nustatyta tvarka perduoti Užsakovui visus Sutartyje nurodytus Darbus bei kitus Sutarties vykdymo metu atsiradusius darbus, kurių atlikimas pagal šią Sutartį yra Rangovo rizika, juos parengus tokiam perdavimui ir iš anksto informavus Užsakovą apie numatomą perdavimo laiką, ir savo sąskaita ištaisyti defektus, nustatytus Darbų perdavimo Užsakovui metu ar vėliau – ir (ar) per garantinį laikotarpį, vykdant Darbus nepažeisti trečiųjų asmenų teisių bei teisėtų interesų, geros moralės bei viešosios tvarkos principų;
      2. per 5 (penkias) darbo dienas nuo Sutarties pasirašymo dienos privalomai apdrausti statybos laikotarpiui visus Sutartyje numatytus Darbus pilna atstatomąja verte nuo visų galimų rizikų Užsakovo naudai Darbų atlikimą reglamentuojančiuose teisės aktuose nustatyta tvarka ir įteikti galiojantį draudimo liudijimą UžsakovuI.
      3. apdrausti Darbų atlikimą civilinė atsakomybe reglamentuojančiuose teisės aktuose nustatyta tvarka ir kartu su Sutartimi Užsakovui privalo pateikti civilinės atsakomybės draudimo faktą įrodančius dokumentus
      4. Sutartyje nustatyta tvarka ir sąlygomis pateikti Sutarties įvykdymo užtikrinimą, garantinio laikotarpio įsipareigojimų įvykdymo užtikrinimo dokumentą bei civilinės atsakomybės privalomuosius draudimus, kaip to reikalauja Lietuvos Respublikos statybos įstatymas bei kiti šiuos draudimus reglamentuojantys teisės aktai. Jeigu Sutarties įvykdymo užtikrinimu ir (arba) civilinės atsakomybės privalomaisiais draudimais buvo pasinaudota arba jų galiojimo terminas pasibaigė iki Sutarties galiojimo pabaigos, Rangovas įsipareigoja pateikti Užsakovui pratęstą arba naują Sutarties įvykdymo užtikrinimą patvirtinantį dokumentą ir (ar) civilinės atsakomybės privalomuosius draudimus;
      5. Sutarčiai įsigaliojus, tačiau ne vėliau nei Sutartis pradedama vykdyti, Užsakovui pranešti tuo metu žinomų Subrangovų pavadinimus, kontaktinius duomenis ir jų atstovus. Rangovas privalo informuoti apie minėtos informacijos pasikeitimus visu Sutarties vykdymo metu, taip pat apie naujus Subrangovus, kuriuos jis ketina pasitelkti vėliau;
      6. Darbus atlikti vadovaujantis Technine specifikacija bei laikantis Lietuvos Respublikos galiojančių įstatymų, poįstatyminių teisės aktų, normatyvinių statybos techninių dokumentų, statybos techninių reglamentų reikalavimų. Rangovas įsipareigoja nedelsiant, bet ne vėliau kaip per 3 (tris) darbo dienas, raštu informuoti Užsakovą apie pastebėtus netikslumus Darbų Techninėje specifikacijoje ar kitoje Darbų techninėje dokumentacijoje ir pateikti siūlymus jiems išvengti ar ištaisyti. Užsakovas per 5 (penkias) darbo dienas nuo Rangovo prašymo gavimo dienos informuoja apie priimtą sprendimą. Tuo atveju, jei Rangovo informacija yra pagrįsta arba pagrįstumui nustatyti reikia papildomai laiko (tyrimams atlikti ir pan.), Užsakovas turi teisę sustabdyti Darbus ar dalį Darbų;
      7. užtikrinti, kad Sutartį vykdys tik tokią teisę turintys asmenys (taikoma tuo atveju, jeigu Pirkimo metu Rangovo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi). Užsakovui pareikalavus, Rangovas turi pateikti dokumentus, įrodančius, kad Sutartį vykdo tik tokią teisę turintys asmenys;
      8. užtikrinti, kad visą Sutarties galiojimo laikotarpį Rangovo kvalifikacijos duomenys ir duomenys dėl jo kaip tiekėjo pašalinimo pagrindų (jei taikoma), atitiktų Pirkimo dokumentų reikalavimus;
      9. prieš pradėdamas atlikti Darbus, gauti visus Darbams atlikti reikiamus leidimus, sutikimus, pažymas, pažymėjimus, licencijas ir suderinimus – tiek iš Užsakovo, tiek iš trečiųjų asmenų bei institucijų ir įstaigų, išskyrus tuos, kuriuos pagal Sutartį aiškiai įsipareigoja pateikti Užsakovas. Rangovas taip pat įsipareigoja apie Darbus informuoti reikiamas tarnybas, žinybas, kitas institucijas, jeigu tai būtina padaryti pagal teisės aktus arba kitus imperatyvius dokumentus;
      10. Užtikrinti, kad Darbų vykdymui pasitelkiami darbuotojai būtų kvalifikuoti, įgudę ir turintys patirtį atitinkamam Darbų vykdymui. Užsakovas turi teisę Rangovo pareikalauti pakeisti Darbų vykdymui pasitelktus darbuotojus, kurie nekompetentingai ar aplaidžiai vykdo pareigas, nesugeba laikytis Sutarties sąlygų arba savo elgesiu kelia grėsmę saugai darbe, sveikatai arba aplinkos apsaugai;
      11. savarankiškai apsirūpinti materialiniais ištekliais Sutartyje numatytiems Darbams atlikti. Medžiagos ir (ar) įranga turi atitikti Techninėje specifikacijoje nustatytus reikalavimus. Užsakovui turi būti pateikti medžiagų ir (ar) įrangos sertifikatai arba eksploatacinių savybių deklaracijos iki medžiagų ir (ar) įrangos patekimo į Statybvietę;
      12. laikytis darbo higienos, saugos darbe, priešgaisrinės saugos, techninės saugos, civilinės saugos ir aplinkos ekologinės apsaugos (toliau – **Saugos**) reikalavimų, įskaitant, bet neapsiribojant:
          1. imtis techninių priemonių darbuotojų saugai ir sveikatai Statybvietėje užtikrinti;
          2. užtikrinti, kad Rangovo ir Subrangovų darbuotojai turėtų asmenines ir apsaugos priemones ir jomis naudotųsi;
          3. užtikrinti, kad Rangovo ir Subrangovo darbuotojai vykdys Darbus būdami neapsvaigę nuo alkoholio ir narkotinių, psichotropinių medžiagų. Darbuotojas pripažįstamas apsvaigęs nuo alkoholio ir (ar) narkotinių, psichotropinių medžiagų, kai koncentracija biologinėse organizmo terpėse – iškvėptame ore, kraujyje, šlapime, seilėse ar kituose organizmo skysčiuose viršija 0,00 promilės;
          4. laikytis kitų Darbų Saugos reikalavimų, kurie užtikrintų, kad žmonių sveikatai ir gyvybei nebus keliama grėsmė;
      13. užtikrinti objekte esančio turto apsaugą nuo meteorologinių sąlygų poveikio ir kitokio jo sugadinimo;
      14. užtikrinti, kad pasitelktų Subrangovų darbuotojai vykdytų Sutartyje Užsakovo numatytus reikalavimus, taikomus Rangovo darbuotojams, ir atsakyti už Subrangovų darbuotojų veiksmus ar neveikimą, lemiantį Sutartyje numatytų įsipareigojimų nevykdymą;

7.2.13. vykdyti Darbų kontrolę, siekiant įsitikinti, kad Darbų vykdymas atitinka šios Sutarties, statybą reglamentuojančių teisės aktų bei pagrįstus Užsakovo paskirto Statinio statybos techninio prižiūrėtojo reikalavimus, tvarkyti ir saugoti Darbų vykdymo dokumentaciją, pildyti statybos darbų žurnalą. Pastabas dėl vykdomų Darbų gali pateikti tik Statinio statybos techninis prižiūrėtojas raštu – įrašais statybos darbų žurnale;

* + 1. Darbus pradėti tik iš anksto apie tai informavus Statinio statybos techninį prižiūrėtoją, vykdyti Statinio statybos techninio prižiūrėtojo nurodymus dėl Darbų vykdymo defektų ištaisymo, reaguoti į statybos darbų žurnale įrašytas pastabas, pašalinant defektus nustatytais terminais;
    2. iki Darbų pradžios įsakymu (ar kitu tvarkomuoju dokumentu) paskirti teisės aktų nustatyta tvarka atestuotą Statinio statybos vadovą ir iki Darbų pradžios Užsakovui pateikti šiame punkte nurodyto vadovo paskyrimo įsakymo ir jo turimų atestatų (jei šiе atestatai nebuvo teikti Pirkimo metu) kopijas. Statinio statybos vadovas privalo darbo metu nuolat būti objekte, organizuoti Darbus ir visais klausimais atstovauti Rangovui santykiuose su Užsakovu ir kitais rangovais (jei tokie bus pasitelkiami). Dėl pateisinamų priežasčių Statinio statybos vadovui nesant objekte, jis turi būti pasiekiamas mobiliuoju telefonu;
    3. tinkamai paskirti statinio statybos specialiuosius darbų vadovus (kai objekte vykdomi specialieji statybos darbai), pateikti Užsakovui ir Projekto valdytojui jo paskyrimo įsakymo kopiją bei užtikrinti jo dalyvavimą Projekte per visą Sutarties vykdymo laikotarpį. Rangovui pažeidus šią sąlygą ir per protingą terminą neištaisius jos pažeidimo, Užsakovas įgyja teisę vienašališkai nutraukti Sutartį dėl esminio Sutarties pažeidimo. Tuo atveju, jeigu statinio statybos specialieji darbų vadovai keičiami vadovaujantis Sutarties 15.2 punktu, prašymas dėl jų pakeitimo turi būti pateiktas ne vėliau kaip per 3 (tris) darbo dienas nuo Sutarties 15.2 punkte nurodytų aplinkybių atsiradimo dienos.
    4. Darbus atlikti pagal Grafiką, kuris turi būti suderintas su Užsakovu ar jo įgaliotu atstovu Techninėje specifikacijoje nustatyta tvarka ir terminais. Grafikas yra Sutarties sudedamoji dalis. Jeigu dalies Darbų arba kitų Rangovo prievolių, numatytų šioje Sutartyje, atlikimo terminai nėra apibrėžti Grafike, juos Rangovas privalo vykdyti tokiais terminais, kad būtų laiku įvykdyti Grafike numatyti Darbai. Užsakovui nustačius bet kokį vėlavimą pagal Grafiką ir Rangovui nelikvidavus tokio vėlavimo per 2 (dvi) darbo dienas nuo Užsakovo rašytinio reikalavimo gavimo, Užsakovas turi teisę pareikalauti Rangovo, o pastarasis privalo savo rizika, be jokio papildomo užmokesčio, iki bus tinkamai panaikintas atsilikimas nuo Grafiko, organizuoti bei vykdyti Darbus Užsakovo nurodytu laiko režimu (visomis dienomis (įskaitant poilsio dienas), nepertraukiamai 24 val. per parą ir kt.) bei Užsakovo nustatytu Darbų vykdymo pajėgumu (Rangovo lėšomis pasitelkiant papildomas Užsakovo nurodytas priemones, įrangą, medžiagas, darbo jėgą bei Subrangovus) atsilikimui nuo Grafiko panaikinti. Šiame punkte numatytų priemonių įgyvendinimas neatleidžia Rangovo nuo kitų prievolių pagal Sutartį vykdymo (įskaitant, netesybų mokėjimo, garantinių įsipareigojimų, Darbų kokybės užtikrinimo, nuostolių atlyginimo ir kt.);
    5. naudoti Statybvietę tik pagal paskirtį, garantuoti teisėtą bei saugų darbą, priešgaisrinę ir aplinkos apsaugą bei darbo higieną Statybvietėje, taip pat gretimos aplinkos apsaugą ir greta Statybvietės gyvenančių, dirbančių, poilsiaujančių ir judančių žmonių apsaugą nuo atliekamų Darbų sukeliamų pavojų;
    6. visas Rangovui vykdant Darbus atsiradusias atliekas (šiukšles), nedelsiant (visais atvejais iki kiekvienos darbo dienos pabaigos) nugabenti į Statybvietėje specialiai tam skirtas vietas bei patalpinti į specialiai tam skirtas jų talpyklas, ir ne rečiau kaip kartą per mėnesį išvežti visas sukauptas atliekas iš Statybvietės ir priduoti jas atliekas (šiukšles) priimančioms įmonėms teisės aktų nustatyta tvarka. Užbaigus Darbus, per 5 (penkias) darbo dienas, bet ne vėliau kaip iki Darbų perdavimo-priėmimo akto pasirašymo, savo lėšomis sutvarkyti objekto aplinką, pašalinti savo Darbų atliekas bei statybos šiukšles, išgabenti nepanaudotas medžiagas, priemones, įrengimus, pašalinti statybinę techniką, sutvarkyti bei atstatyti Darbų metu suardytas Darbų vykdymo vietas bei greta esančius Rangovo naudotus statinius / objektus. Pateikti Užsakovui statybinio laužo išvežimą į tam specialiai skirtas vietas patvirtinančius dokumentus;
    7. savo lėšomis įrengti laikinus Statybvietės aptvėrimus iš medžiagos, suderintos su Užsakovu (profiliuotų lakštų ir (ar) vielos tinklo tvoros elementų), rasti tinkamus privažiavimo kelius bei maršrutus į Statybvietę ir (ar) juos įsirengti savo lėšomis;
    8. užtikrinti, kad Sutarties vykdymo metu į Statybvietės teritoriją nepatektų pašaliniai asmenys;
    9. vykdyti Užsakovo nurodymus dėl Darbų vykdymo metu nustatytų Darbų defektų pašalinimo ar kitų šios Sutarties ar Lietuvos Respublikos statybą reglamentuojančių teisės aktų neatitinkančių Darbų ištaisymo, t. y. gavęs raštu iš Užsakovo pranešimą apie pastebėtus Darbų defektus, Rangovas privalo savo sąskaita per Užsakovo nurodytą terminą ištaisyti ir (ar) pašalinti Darbų defektus. Rangovui nepašalinus defektų per nustatytą terminą, Užsakovas turi teisę Darbų defektus pašalinti pats ar pasitelkęs trečiuosius asmenis, patirtas šalinant Darbų defektus išlaidas išskaičiuoti iš Rangovui mokėtinų lėšų ar išsiieškoti įstatymų nustatyta tvarka;
    10. nedelsiant, bet ne vėliau nei per 3 (tris) darbo dienas raštu informuoti Užsakovą apie aplinkybes, kurios trukdo ir (ar) gali jam trukdyti tinkamai vykdyti Sutartį. Per šiame punkte nurodytą terminą neinformavus Užsakovo, Rangovas praranda teisę remtis tomis aplinkybėmis vėliau ir tampa atsakingas ir prisiima visą riziką, jei dėl to kiltų neigiamų padarinių Užsakovui ir (ar) atliekamiems Darbams;
    11. prieš paslėpdamas ar uždengdamas kurias nors konstrukcijas ar Darbus ar kitaip dėl atliekamų Darbų pobūdžio padaromus kai kuriuos Darbų rezultatus tiesiogiai neprieinamais, mažiausiai prieš 2 (dvi) darbo dienas raštu (el. paštu) apie tai informuoti Statinio statybos techninį prižiūrėtoją, sudaryti jam sąlygas patikrinti ir fiksuoti tokių Darbų rezultatus, su juo pasirašyti paslėptų darbų aktus. Jeigu Rangovas paslepia konstrukcijas ar Darbus apie tai raštu nepranešęs Statinio statybos techniniam prižiūrėtojui ir nesudaręs sąlygų fiksuoti tų Darbų rezultatų, tai Statinio statybos techniniam prižiūrėtojui pareikalavus, Rangovas savo sąskaita privalo tą Darbą atidengti patikrinimui;
    12. suvokdamas, jog be jo objekte vykdyti darbus gali būti pasitelkti ir kiti rangovai, atlyginti visus tiesioginius Užsakovo nuostolius (įskaitant, bet neapsiribojant netesybomis pagal Sutartį, darbo jėgos ir mechanizmų prastovas ir kt.), kuriuos patyrė ir Užsakovo pareikalavo apmokėti kiti rangovai, vykdę darbus objekte, dėl Rangovo Darbų atlikimo termino nesilaikymo ir (ar) kitų šią Sutartį pažeidžiančių veiksmų;
    13. Užsakovo raštišku reikalavimu pateikti Rangovo valdomo triukšmo intensyvumo matavimų rezultatus, gyvenamosios aplinkos orą teršiančių medžiagų (dulkių) matavimų rezultatus, vykdyti Užsakovo nurodymus dėl triukšmo ir taršos lygio užtikrinimo Statybvietėje;
    14. vykdyti teisės aktų reikalavimus bei Užsakovo nurodymus dėl atliekų, cheminių medžiagų ir preparatų pateikimo, laikymo, tvarkymo ir naudojimo Statybvietėje tvarkos;
    15. iškilus nelaimingo atsitikimo ir (ar) avarijos pavojui, nedelsiant imtis visų prevencinių priemonių ir atlikti visus būtinus veiksmus ar susilaikyti nuo veiksmų, kad būtų išvengta šių įvykių, o jiems įvykus, kad būtų išvengta ar įmanomai sumažintos jų pasekmės. Visais aukščiau nurodytais atvejais Rangovas privalo nedelsdamas išsiaiškinti su jais susijusias aplinkybes ir nedelsdamas, tačiau nepažeisdamas teisės aktų reikalavimų, likviduoti kilusias pasekmes, bei pranešti apie tai Užsakovui;
    16. atlyginti nuostolius, jei atliekant Darbus dėl Rangovo, jo darbuotojų ar pasamdytų Subrangovų kaltės sugadinamas objekte esantis turtas ar anksčiau atliktų darbų rezultatas;
    17. atlyginti Užsakovui ir tretiesiems asmenims atsiradusius nuostolius dėl netinkamo Sutarties vykdymo ar nevykdymo;
    18. įforminti statybos vykdymo dokumentus, nustatyta tvarka surašyti statybos atlikimo dokumentus;
    19. iki Darbų užbaigimo termino pabaigos pateikti Užsakovui atliktų Darbų vykdymo dokumentaciją, įskaitant statybos darbų žurnalą bei jo priedus, statybos produktų ir įrenginių kokybę įrodančius dokumentus, jeigu reikalinga, kadastro duomenų bylas, žemės sklypo duomenų atnaujinimo dokumentus ir kt.;
    20. jeigu, atsižvelgiant į Darbų pobūdį, būtina, t. y. jei Sutarties vykdymo metu bus įrengtos sistemos, konstrukcijos, sumontuota įranga, iki visų Darbų perdavimo Rangovas privalo instruktuoti ir (arba) apmokyti Užsakovą bei Užsakovui pateikti instrukcijas / eksploatavimo sąlygas lietuvių kalba;
    21. užtikrinti, kad atlikus Darbus, jų rezultatas – objektas galės būti naudojamas pagal funkcinę paskirtį;
    22. esant poreikiui, kartu su Užsakovu suderinti su inžinerinius tinklus eksploatuojančiomis organizacijomis veikiančių inžinerinių tinklų perjungimą;
    23. atliekant Darbus užtikrinti aplinkos apsaugos vadybos sistemos reikalavimų taikymą, kaip numatyta Pirkimo dokumentuose. Užsakovas turi teisę bet kada, be jokio išankstinio Rangovo įspėjimo tikrinti, kaip laikomasi šio reikalavimo, įskaitant pareikalauti papildomos informacijos ir (ar) dokumentų. Rangovas, pažeidęs šiame Sutarties punkte numatytą įsipareigojimą, moka Užsakovui 100,00 Eur (vieno šimto eurų nulio centų) dydžio baudą už kiekvieną nustatytą pažeidimo atvejį;
    24. vykdyti kitas pareigas, numatytas šioje Sutartyje ir galiojančiuose Lietuvos Respublikos teisės aktuose, taip pat tas, kurias lemia Sutarties esmė.
  1. Užsakovas įgalioja Rangovą būti atsakingu, kad Statybvietėje Darbus atliktų tik turintys skaidriai dirbančio asmens tapatybės identifikavimo kodą, suformuotą „Sodros“ sistemoje pagal „Sodros“ turimus duomenis apie asmens darbo santykius, savarankišką veiklą, komandiravimą, o tais atvejais, kai šiems asmenims kodas negali būti suformuotas – kad šie asmenys turėtų kode užšifruojamus duomenis, nurodytus Lietuvos Respublikos valstybinio socialinio draudimo įstatymo 151 straipsnio 8 dalyje, pagrindžiančius dokumentus.

1. **DARBŲ PERDAVIMAS-PRIĖMIMAS**
   1. Sutarties vykdymo metu tinkamai Sutarties vykdymo kontrolei užtikrinti bei atsiskaitymams vykdyti tarp Šalių Sutarties 8.3 – 8.8 punktuose nustatyta tvarka yra pasirašomi Atliktų darbų aktai, kuriuose procentine išraiška nuo Įkainotų veiklų sąraše nurodytų Darbų grupių (etapų) fiksuojami atlikti Darbai. Atliktų darbų akte nurodytų Statybos darbų galutinis tinkamumas patvirtinamas vadovaujantis Sutarties 8.12 – 8.13 punkte nustatyta tvarka, pasirašant Statybos darbų perdavimo-priėmimo aktą, po to, kai bus atlikti visi Sutartyje numatyti Statybos darbai. Galutiniame Atliktų darbų akte nurodytų Statybos užbaigimo procedūrų atlikimo tinkamumas patvirtinamas, pasirašant Darbų perdavimo-priėmimo aktą, po to, kai bus atliktos Statybos užbaigimo procedūros (gautas statybos užbaigimą patvirtinantis dokumentas), išskyrus, jeigu Statybos užbaigimo procedūros nėra privaloma atlikti pagal galiojančius teisės aktus ir (ar) Rangovui tokia pareiga nebuvo nustatyta Sutartyje.
   2. Rangovas ne vėliau kaip likus 5 (penkioms) dienoms iki einamojo mėnesio paskutinės darbo dienos pateikia Statinio statybos techniniam prižiūrėtojui Rangovo pasirašytą Atliktų darbų aktą (F-2 forma, Sutarties 5 priedas), atliktų Darbų ir išlaidų apmokėjimo pažymą (F-3 forma, Sutarties 6 priedas) kartu su išpildomąja dokumentacija su joje nurodytais faktiniais kiekiais. Nepateikus šiame punkte nurodytų reikalavimų atitinkančio Atliktų darbų akto ir kitų šiame punkte numatytų dokumentų nustatytu terminu, Atliktų darbų akto pasirašymas nukeliamas kitam ataskaitiniam laikotarpiui – į kitą mėnesį.
   3. Rangovas privalo taip parengti atsiskaitymo už atliktus Darbus dokumentus (sąskaitas, Atliktų darbų aktus, pažymas), kad skaičiavimus būtų galima patikrinti. Atsiskaitymo dokumentuose Rangovas privalo laikytis Sutartyje (jos prieduose) išvardintų Darbų pavadinimų bei įkainių, ir Užsakovui ir (ar) Statinio statybos techniniam prižiūrėtojui pareikalavus, pridėti detalius Darbų rūšį ir kiekį patvirtinančius apskaičiavimus ir dokumentus.
   4. Statinio statybos techninis prižiūrėtojas ne vėliau kaip per 5 (penkias) darbo dienas nuo Atliktų darbų akto bei atliktų Darbų ir išlaidų apmokėjimo pažymos gavimo, privalo apžiūrėti atliktus Darbus, patikrinti dalinai arba pilnai atlikto Darbo apimtį (kiekį), ir, nenustačius Atliktų darbų akto trūkumų, jį pasirašyti. Jeigu patikrinimo metu nustatoma, kad atliktų Darbų apimtys (kiekiai) neatitinka nurodytų Rangovo pateiktame Atliktų darbų akte arba Darbai atlikti su defektais, Rangovas, Statinio statybos techninio prižiūrėtojo nurodymu, privalo ištaisyti Atliktų darbų aktą, iš jo išbraukdamas Darbus, atliktus su defektais ir (ar) pakoreguojant (patikslinant) fakto neatitinkančias atliktų Darbų apimtis (kiekius). Pataisytą Atliktų darbų aktą bei atliktų Darbų ir išlaidų apmokėjimo pažymą Rangovas privalo pateikti ne vėliau kaip per 1 (vieną) darbo dieną nuo Atliktų darbų akto grąžinimo pataisymui datos – priešingu atveju Atliktų darbų akto pasirašymas nukeliamas kitam ataskaitiniam laikotarpiui (į kitą mėnesį).
   5. Pasirašytą Atliktų darbų aktą bei atliktų Darbų ir išlaidų apmokėjimo pažymą Statinio statybos techninis prižiūrėtojas pateikia Užsakovui. Nesant Užsakovo pastabų, Užsakovas pasirašo pateiktą Atliktų darbų aktą bei atliktų Darbų ir išlaidų apmokėjimo pažymą. Esant Užsakovo pastabų, Atliktų darbų aktas bei atliktų Darbų ir išlaidų apmokėjimo pažyma grąžinami Rangovui, o jų pasirašymas nukeliamas kitam ataskaitiniam laikotarpiui – į kitą mėnesį.
   6. Užsakovas turi teisę atsisakyti pasirašyti Atliktų darbų aktus ir (ar) neapmokėti už atliktus Darbus, jeigu Darbų tinkamumo nepatvirtina Statinio statybos techninis prižiūrėtojas savo parašu. Taip pat Užsakovas turi teisę nemokėti už atliktus Darbus, jeigu yra bent viena iš šių sąlygų:
      1. atlikti Darbai turi defektų;
      2. Atliktų darbų aktai pateikti ne Sutartyje nustatytu terminu;
      3. pateiktuose Atliktų darbų aktuose nurodyti Darbai neatitinka faktiškai atliktų Darbų apimčių (kiekių);
      4. pateiktuose Atliktų darbų aktuose nurodytiems Darbams nėra sutvarkyta su Darbų atlikimu būtina dokumentacija;
      5. neužpildytas eletroninis statybos darbų žurnalas;
      6. nepateikta išpildomoji dokumentacija su joje nurodytais faktiniais kiekiais;
      7. Darbai atlikti taip, kad juos galima sugadinti atliekant sekančius Darbus, arba atlikti Darbai yra gadinami vykdant kitus statybos Darbus objekte ir kitais teisės aktų nustatytais atvejais.
   7. Jeigu Atliktų Darbų aktai ar Darbai turi defektų, Užsakovas turi teisę priimti sprendimą pasirašyti Atliktų darbų aktą su pastabomis dėl tų defektų, taip pat Šalys gali suderinti defektų šalinimo sąlygas be šių aktų pasirašymo. Tokiu atveju Šalys turi suderinti tų defektų pašalinimo terminus ir kitas sąlygas (jei Užsakovas nenusprendžia defektų pašalinimui samdyti kitų rangovų), o Užsakovas turi teisę nemokėti už Darbus ar, savo pasirinkimu – jų dalį tol, kol nebus pašalinti tie defektai, įskaitant ir tuos atvejus, kai Užsakovo sprendimu tiems defektams pašalinti samdomi kiti rangovai.
   8. PVM sąskaita faktūra už atliktus Darbus pagal suderintą ir Šalių pasirašytą Atliktų darbų aktą pateikiama ne vėliau kaip iki kito mėnesio 10 (dešimtos) dienos. Vykdant Sutartį, sąskaitos faktūros priimamos ir apdorojamos vadovaujantis Lietuvos Respublikos finansinės apskaitos įstatymo 6 straipsnio 4 dalimi, išskyrus šio straipsnio 12 dalyje nustatytus atvejus. Elektroninės sąskaitos faktūros, atitinkančios Europos elektroninių sąskaitų faktūrų standartą, teikiamos Rangovo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „E. sąskaita“ priemonėmis.
   9. Užsakovas turi teisę pareikalauti įforminti Atliktų darbų aktus, jeigu Rangovas neatlieka laiku Darbų ar kurios nors jų dalies, Darbų vykdymą sustabdo – tam, kad būtų galima įvertinti faktiškai atliktų Darbų kiekį ir kokybę.
   10. Šalys aiškiai supranta ir patvirtina, kad Atliktų darbų aktų pasirašymas nėra laikomas Darbų perdavimu-priėmimu. Rangovas turi imtis visų įmanomų ir racionalių priemonių, apsaugant atliktų Darbų rezultatus nuo žalos. Darbų rezultato – statinio ar jo dalies atsitiktinio sugadinimo ar žuvimo, išskyrus dėl nenugalimos jėgos (*force majeure*) aplinkybių, rizika iki jo perdavimo Užsakovui Darbų perdavimo-priėmimo aktu tenka Rangovui.
   11. Užsakovas, pasirašęs Atliktų darbų aktą, reikalavimus dėl defektų pašalinimo turi teisę reikšti ir vėliau, iki Darbų perdavimo-priėmimo akto pasirašymo.

8.12. Rangovas, užbaigęs Sutartyje numatytus visus Darbus, ne vėliau kaip prieš 3 (tris) darbo dienas raštu praneša Užsakovui ir Statinio statybos techniniam prižiūrėtojui apie numatomą Darbų perdavimą, prašydamas organizuoti jų priėmimą. Rangovas turi pareigą inicijuoti ir organizuoti atliktų Darbų perdavimą, juos pristatyti Užsakovui, kad jis galėtų susipažinti su tuo atlikimu, įvertinti ir priimti sprendimą, ar jie tinkamai atlikti, ar juos priimti. Darbų perdavimas-priėmimas įvyksta Šalių suderintu laiku ir įforminamas Šalių pasirašomu Darbų perdavimo-priėmimo aktu. Darbų perdavimo-priėmimo metu Užsakovas patikrina, ar Rangovo siūlomi perduoti Darbai (jų rezultatas) atitinka Sutartyje numatytą apimtį, kokybę ir kitus reikalavimus, ar perduodama visa Sutartyje numatyta dokumentacija. Užsakovas turi teisę nepasirašyti Darbų perdavimo-priėmimo akto, nurodydamas motyvus, esant esminiams trūkumams (pavyzdžiui, tokiems, dėl kurių Darbų rezultato neįmanoma naudoti pagal paskirtį, ir (ar) kurių negalima pašalinti).

* 1. Jeigu Darbai (jų rezultatas) nebuvo priimti dėl Rangovo kaltės, paskiriama nauja Darbų (jų rezultato) perdavimo-priėmimo data. Darbų (jų rezultato) apžiūros metu nustatytus pagrįstus defektus Rangovas privalo pašalinti savo sąskaita per Užsakovo nustatytą terminą.

1. **DARBŲ KOKYBĖ IR DEFEKTŲ ŠALINIMO TVARKA**
   1. Jeigu Užsakovas iki Darbų perdavimo-priėmimo akto pasirašymo dienos bet kuriuo metu pastebi, kad atlikti Darbai turi defektų ar yra atliekami pažeidžiant šioje Sutartyje numatytas sąlygas, jis bet kuriuo metu gali raštu pareikalauti, kad Rangovas:
      1. nedelsiant sustabdytų ir (ar) nutrauktų Darbų atlikimą;
      2. pašalintų šiuos defektus per nurodytą laiko tarpą;
      3. neatlygintinai pakeistų nekokybiškas medžiagas, gaminius, dirbinius, įrangą;
      4. neatlygintinai pagerintų atliekamų Darbų kokybę;
      5. neatlygintinai ištaisytų netinkamai atliktus Darbus.
   2. Šalys susitaria, kad normas viršijantys sienų ir konstrukcijų nelygumai, taipogi paviršių nudaužymai, gaminių ar įrangos nubraižymai, sulankstymai,  aptaškymai dažais, pelėsis, nevienodos tekstūros ir spalvos dažymas ir panašiai, taip pat bus laikomi defektais ir jie privalės būti tinkamai ištaisyti ir (ar) pakeisti naujais.
   3. Jeigu Rangovas nukrypsta nuo Techninės specifikacijos, Šalių patvirtinto Grafiko, nesilaiko normatyvinių statybos dokumentų reikalavimų, kitų teisėtų Užsakovo nurodymų, nevykdo atsilikimo valdymo plane numatytų Darbų atlikimo tempo spartinimo priemonių, Užsakovas surašo defektinius aktus ir (ar) pretenziją, raštu reikalauja šalinti defektus ir nemoka už nekokybiškai atliktą darbą. Užsakovas turi teisę sustabdyti nekokybiškai atliekamus Darbus arba tuos Darbus, kurie gadina jau atliktus Darbus, bei sustabdyti mokėjimus už nekokybiškai atliktus Darbus bei už tuos Darbus, kurie gali būti sugadinti dėl nekokybiškai atliktų Darbų, iki defektų pašalinimo.
   4. Jeigu Užsakovas bet kuriuo metu pastebi, kad atlikti Darbai turi defektų, kurie kelia pavojų žmonių sveikatai, darbo saugai, aplinkos ar turto saugumui, Užsakovas turi teisę pareikalauti Rangovo nedelsiant, bet ne vėliau nei per 3 (tris) darbo valandas nuo atitinkamo pranešimo gavimo (žodžiu ar raštu), sustabdyti Darbų ar jų dalies vykdymą. Darbai sustabdomi iki tol, kol Rangovas užtikrins žmonių sveikatos, darbo saugos, aplinkos ir turto saugumą. Pašalinęs priežastis Rangovas privalo raštu kreiptis į Užsakovą, prašydamas leidimo pratęsti Darbų vykdymą.
   5. Jeigu Užsakovas atliktų Darbų defektus pastebės tik po Darbų perdavimo-priėmimo akto pasirašymo, Užsakovas turi teisę sulaikyti apmokėjimą už šiuos ir su jais susijusius Darbus iki tol, kol defektai bus pašalinti Rangovo arba bus išspręstas jų pašalinimo klausimas kitu būdu, paaiškės tokio pašalinimo išlaidos.
   6. Užsakovas, nusprendęs sulaikyti apmokėjimą už su defektais atliktus Darbus iki tol, kol defektai bus pašalinti, ne vėliau nei per 3 (tris) darbo dienas iki apmokėjimo sulaikymo dienos raštu įsipareigoja pranešti Rangovui tikslią apmokėjimo sulaikymo datą bei nurodyti tikslią sumą, kuriai bus sulaikomas apmokėjimas už konkrečius su defektais atliktus Darbus iki tol, kol defektai bus pašalinti bei technologiškai reikalingą, protingą terminą defektams pašalinti.
   7. Jeigu Rangovas per nurodytą technologiškai reikalingą, protingą terminą nepašalina atliktų Darbų defektų, apie kuriuos jį informavo Užsakovas, Rangovas privalo atlyginti Užsakovui tiesioginius nuostolius, kuriuos šis patirs šalindamas defektus savo iniciatyva, pasitelkdamas trečiuosius asmenis. Tokie nuostoliai (išlaidos už trečiųjų asmenų paslaugas defektams šalinti) yra išskaitomi iš Rangovui mokėtinų sumų ir (ar) pasinaudojus Rangovo pateiktu Sutarties įvykdymo užtikrinimu.
   8. Darbų defektų pripažinimas, jų šalinimas, įskaitant per atskirai Šalių sutartą laikotarpį, savaime neprailgina Sutarties įvykdymo terminų, nereiškia jų pratęsimo.
2. **ATSISKAITYMAS UŽ DARBUS**
   1. Išankstinis avansinis mokėjimas Rangovui nėra galimas.
   2. Užsakovas už faktiškai atliktus Darbus atsiskaito su Rangovu pagal abiejų Šalių pasirašyto Darbų perdavimo-priėmimo akto pagrindu išrašytą PVM sąskaitą faktūrą per 30 (trisdešimt) dienų nuo sąskaitos faktūros gavimo dienos. Vykdant Sutartį, sąskaitos faktūros priimamos ir apdorojamos vadovaujantis Lietuvos Respublikos finansinės apskaitos įstatymo 6 straipsnio 4 dalimi, išskyrus šio straipsnio 12 dalyje nustatytus atvejus. Elektroninės sąskaitos faktūros, atitinkančios Europos elektroninių sąskaitų faktūrų standartą, teikiamos Rangovo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „E. sąskaita“ priemonėmis. Rangovui pateikus PVM sąskaitą faktūrą kitais būdais ar priemonėmis, bus laikoma, kad PVM sąskaita faktūra nepateikta.
   3. Tais atvejais, kai yra objektyviai pagrįsta, mokėjimai gali būti atidedami, bet ne ilgiau kaip 60 (šešiasdešimt) dienų, skaičiuojant nuo abiejų Šalių Atliktų darbų akto bei Darbų ir išlaidų apmokėjimo pažymos pasirašymo dienos.
   4. Jeigu Rangovas Sutartyje nustatytu laiku ar pagal Užsakovo pareikalavimą nepateikia Atliktų darbų aktų, Užsakovas gali juos surašyti vienašališkai pats (pasitelkęs kitus trečiuosius asmenis savo nuožiūra). Tokias Užsakovo išlaidas atlygina Rangovas, tokius aktus Užsakovas pateikia Rangovui. Tokie aktai nėra pagrindas Rangovui surašyti PVM sąskaitas-faktūras, nebent Užsakovas nurodytų kitaip.
   5. Užsakovas neapmoka Rangovui už darbus, kurie nenumatyti Sutartyje, bet juos Rangovas atlieka savavališkai, be Užsakovo leidimo, nukrypdamas nuo Sutarties, taip pat už darbus, kurie nors ir numatyti Sutartyje, bet susiję su Darbų defektų šalinimu ar Sutartyje numatyta, kad jie atliekami neatlygintinai, Rangovo sąskaita. Užsakovui pareikalavus, Rangovas privalo per Užsakovo nurodytą terminą neatlygintinai pašalinti be Užsakovo leidimo atliktus darbus – priešingu atveju Užsakovas juos pašalina Rangovo sąskaita.
   6. Rangovas negali perleisti tretiesiems asmenims visų ar dalies savo teisių, susijusių su Sutartimi, įskaitant reikalavimo teisę į Užsakovo mokėtinas sumas, be išankstinio Užsakovo rašytinio sutikimo. Be Užsakovo išankstinio rašytinio sutikimo sudaryti sandoriai dėl teisių ar pareigų pagal šią Sutartį perleidimo laikytini niekiniais ir negaliojančiais nuo jų sudarymo momento.
   7. Šalys susitaria, kad nepaisant to, kas nurodyta mokėjimo pavedimuose, Užsakovui atlikus mokėjimus pagal Sutartį, įmokos pirmiausiai yra skiriamos anksčiausiai Sutarties pagrindu už atliktus Darbus atsiradusiems įsiskolinimams, nurodytiems Rangovo PVM sąskaitose-faktūrose, padengti pagal Sutartį – tik padengus šiuos įsiskolinimus, įmokos naudojamos padengti delspinigiams (antrąja eile) apmokėti (jeigu jie buvo priskaičiuoti pagal Sutartį), po to trečiąja eile – palūkanoms apmokėti (jeigu jos buvo priskaičiuotos pagal Sutartį).
   8. Užsakovas numato tiesioginio atsiskaitymo galimybę su Sutartyje nurodytais Subrangovais tokiomis sąlygomis:
      1. sudarius Sutartį, bet ne vėliau negu Sutartis pradedama vykdyti, Rangovas įsipareigoja Užsakovui raštu pateikti tuo metu žinomų Subrangovų pavadinimus, kontaktinius duomenis ir nurodyti jų atstovus. Užsakovas taip pat reikalauja, kad Rangovas informuotų apie minėtos informacijos pasikeitimus Sutarties vykdymo metu, taip pat apie naujus Subrangovus, kuriuos jis ketina pasitelkti vėliau;
      2. Užsakovas ne vėliau kaip per 3 (tris) darbo dienas nuo Sutarties 10.9.1 punkte nurodytos informacijos gavimo dienos raštu informuoja Subrangovus apie tiesioginio atsiskaitymo galimybę, jeigu pagal Sutarties prasmę toks atsiskaitymas yra galimas;
      3. Subrangovas, norėdamas pasinaudoti tokia galimybe, raštu pateikia prašymą Užsakovui. Kai Subrangovas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Rangovo ir šio Subrangovo, kurioje aprašoma tiesioginio atsiskaitymo su Subrangovu tvarka, atsižvelgiant į Sutartyje ir subrangos sutartyje (sudarytoje tarp Rangovo ir Subrangovo) nustatytus reikalavimus. Trišalėje sutartyje atsiskaitymo su Subrangovu tvarka bus nustatoma vadovaujantis šioje Sutartyje numatyta atsiskaitymo tvarka;
      4. Rangovas turi teisę prieštarauti nepagrįstiems mokėjimams Subrangovui, pateikdamas Užsakovui ir Subrangovui raštišką tokio prieštaravimo pagrindimą;
      5. tiesioginio atsiskaitymo su Subrangovais galimybė nekeičia Rangovo atsakomybės dėl Sutarties įvykdymo.
3. **UŽTIKRINIMAI**
   1. Rangovas ne vėliau kaip per 7 (septynias) darbo dienas nuo Sutarties pasirašymo dienos privalo Užsakovui pateikti Sutarties įvykdymo užtikrinimą – pirmojo pareikalavimo besąlyginę banko garantiją arba pirmojo pareikalavimo besąlyginį laidavimo draudimą ne mažesnei kaip 5 (penkių) proc. dydžio nuo Pradinės Sutarties vertės (Eur be PVM) sumai 11.2 punkte nustatyta tvarka. Nepateikus Sutarties įvykdymo užtikrinimo per nustatytą terminą, Sutartis neįsigalioja.
   2. Rangovas privalo pateikti atitinkančią Lietuvos Respublikos teisės aktų reikalavimus, banko arba draudimo bendrovės besąlygišką ir neatšaukiamą Sutarties sąlygų įvykdymo garantiją (laidavimo draudimą), pasirašytą saugiu elektroniniu parašu. Jeigu Rangovas pateikia draudimo bendrovės išduotą Sutarties sąlygų įvykdymo užtikrinimo galiojimą užtikrinantį dokumentą, tai kartu su Sutarties sąlygų įvykdymo užtikrinimo laidavimo draudimo raštu Rangovas turi pateikti ir pasirašytą saugiu elektroniniu parašu draudimo liudijimo (poliso) originalą bei mokestinio pavedimo kopiją, kad draudimo įmoka už šį išduotą Sutarties sąlygų įvykdymo užtikrinimo laidavimo draudimo raštą yra sumokėta. Rangovas privalo pateikti deramai įformintą, atitinkančią Lietuvos Respublikos teisės aktų reikalavimus, banko besąlygišką ir neatšaukiamą Sutarties įvykdymo garantiją arba laidavimo draudimo raštą bei visus juos lydinčius dokumentus (originalus) tokiomis sąlygomis:
      1. garantas – bankas arba draudimo bendrovė;
      2. garantijos (laidavimo draudimo) galiojimo terminas – ne trumpiau *(įrašyti Sutarties galiojimo terminą mėnesiais)*
      3. garantijos (laidavimo draudimo) dalykas: Užsakovas turi teisę pasinaudoti garantija (laidavimo draudimu) dėl to, kad Rangovas pažeidė esminę (-es) Sutarties sąlygą (-as) ir (ar) kitus Sutarties sąlygose numatytus atvejus;
      4. garantijos (laidavimo draudimo) sumos išmokėjimo sąlygos ir tvarka: per 10 (dešimt) darbo dienų nuo pirmo raštiško Užsakovo pranešimo bankui arba draudimo bendrovei apie Rangovo padarytą esminį (-ius) pažeidimą (-us) ir (ar) kitus Sutarties sąlygose numatytus atvejus. Bankas arba draudimo bendrovė neturi teisės reikalauti, kad Užsakovas pagrįstų savo reikalavimą. Užsakovas pranešime bankui arba draudimo bendrovei nurodys, kad garantijos (laidavimo draudimo) suma jam priklauso dėl to, kad Rangovas pažeidė esminę (-es) Sutarties sąlygą (-as) ir (ar) kitus Sutarties sąlygose numatytus atvejus.
      5. jei pateikiamas laidavimo draudimas, tai jo dokumentuose turi būti numatyta, kad liudijimas (polisas) ir jo priedai turi viršenybę prieš taikytinas draudiko draudimo taisykles.
   3. Tuo atveju, kai Darbai yra sustabdomi ar Darbų atlikimo terminas pratęsiamas, turi būti atitinkamai pratęstas ir banko garantijos arba laidavimo draudimo galiojimo terminas, užtikrinant Rangovo sutartinių įsipareigojimų vykdymą ne trumpiau kaip Darbų atlikimo laikotarpiui.
   4. Tuo atveju, kai yra aišku, jog Sutarties įvykdymo užtikrinimo (garantijos ar laidavimo draudimo) galiojimas baigiasi dar Sutarties vykdymo metu, likus ne mažiau kaip 10 (dešimt) darbo dienų iki Sutarties įvykdymo užtikrinimo galiojimo pabaigos, Rangovas įsipareigoja pateikti Užsakovui pratęstą arba naują Sutarties įvykdymo užtikrinimą patvirtinantį dokumentą
   5. Jei Užsakovas pasinaudoja Sutarties sąlygų įvykdymo užtikrinimu nenutraukdamas Sutarties, Rangovas, siekdamas toliau vykdyti Sutarties įsipareigojimus, privalo per 10 (dešimt) darbo dienų pateikti naują banko garantiją (laidavimo draudimą) šiame skyriuje nustatytomis sąlygomis. Vėlesni Sutarties ar kitų su ja susijusių dokumentų pakeitimai ar papildymai neturės įtakos Rangovo įsipareigojimų pagal Sutarties sąlygų įvykdymo banko garantija ar laidavimo draudimu vykdytinumui ar apimčiai ir neatleis Rangovo nuo pilnutinio įsipareigojimų pagal Sutarties sąlygų įvykdymo užstatu, banko garantija ar laidavimo draudimu vykdymo.
   6. Jei Rangovas šio skyriaus 11.4 ir (ar) 11.5 punktuose nustatytu terminu nepateikia Užsakovui Sutarties įvykdymo užtikrinimo atnaujinimo ar pratęsimo, Užsakovas sulaiko Sutarties 11.1 punkte nurodyto dydžio sumą iš Rangovui mokėtinų sumų, kuri tampa Sutarties įvykdymo užtikrinimu – užstatu. Tokiu atveju šiai sulaikytų pinigų sumai (užstatui) taikomos visos šio skyriaus sąlygos.
   7. Sutarties įvykdymo užtikrinimo dokumente nurodytos sumos sumokėjimas ar pasinaudojimas Sutarties įvykdymo užtikrinimu užstatu nesiejamas su visišku Užsakovo patirtų nuostolių atlyginimu ir neatleidžia Rangovo nuo pareigos juos atlyginti pilnai.
   8. Sutarties įvykdymo užtikrinimas grąžinamas gavus rašytinį Rangovo prašymą per 30 (trisdešimt)  dienų po Darbų perdavimo-priėmimo akto pasirašymo dienos.
   9. Užbaigus Darbus, Rangovas kartu su Darbų perdavimo-priėmimo aktu privalo pateikti Užsakovui Rangovo garantinio laikotarpio prievolių įvykdymo užtikrinimo dokumentą (draudimo bendrovės išduotą laidavimo draudimo raštą (kartu su jo apmokėjimą įrodančia dokumento kopija) arba mokėjimo atidėjimą patvirtinančio dokumento, arba kredito įstaigos garantijos kopiją) pagal Lietuvos Respublikos statybos įstatymo bei Lietuvos Respublikos aplinkos ministro 2016 m. gruodžio 12 d. įsakymo Nr. D1-878 „Dėl statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Nebaigto statinio registravimas ir perleidimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ patvirtinimo“  reikalavimus**,** kuriuo užtikrinamas garantinio laikotarpio prievolių įvykdymas pagal pasirašytą Sutartį. Draudimo bendrovės laidavimo draudimo raštas, mokėjimo atidėjimą patvirtinantis dokumentas arba banko garantija turi būti išduoti ne trumpesniam nei 3 (trijų) metų laikotarpiui ir galiojimo laikotarpiu negali būti atšaukiami; laidavimo draudimo suma, mokėjimo atidėjimo suma arba garantijos suma turi būti ne mažesnė kaip 5 (penki)proc. Sutarties kainos, t. y. galutinės, bendros Rangovui pagal Sutartį mokėtinos sumos su PVM.
4. **ŠALIŲ ATSAKOMYBĖ**
   1. Jei Rangovas neatlieka visų Darbų per Sutartyje nustatytą jų atlikimo terminą, už kiekvieną pavėluotą dieną taikomi 0,05 (penkių šimtųjų) proc. dydžio delspinigiai nuo vėluojamų atlikti Darbų kainos be PVM. Delspinigiai netaikomi, jei Rangovas vėluoja dėl priežasčių, kurios nepriskiriamos jo rizikai. Maksimali pagal šį Sutarties punktą taikomų delspinigių suma negali viršyti 20 (dvidešimties) procentų pradinės Sutarties vertės.
   2. Jei Užsakovas nepagrįstai neatsiskaito už priimtus Darbus per Sutartyje nurodytą terminą, Rangovo reikalavimu jis turi mokėti Rangovui 0,05 (penkių šimtųjų) proc. dydžio delspinigius nuo neapmokėtos sumos (Eur be PVM) už kiekvieną uždelstą kalendorinę dieną. Šalys susitaria, kad šiuo atveju palūkanos netaikomos ir nemokamos.
   3. Jei Rangovas per Užsakovo nurodytą terminą neištaiso defektų pagal Užsakovo ar Statinio statybos techninio prižiūrėtojo raštiškus reikalavimus, taikomi 0,05 (penkių šimtųjų) proc. dydžio delspinigiai už kiekvieną uždelstą kalendorinę dieną nuo vėluojamų ištaisyti defektuotų Darbų kainos be PVM iki bus ištaisyti defektai.
   4. Tuo atveju, jei Sutarties įgyvendinimo metu paaiškėja, kad Rangovas pasitelkė Subrangovą, nesuderintą su Užsakovu, ir tuo pažeidė Sutarties 15 skyriuje nustatytą Subrangovų keitimo (pasitelkimo) tvarką, Rangovas privalo Užsakovo reikalavimu sumokėti 200 Eur (dviejų šimtų eurų)dydžio baudą ir, esant Užsakovo reikalavimui, nutraukti sutartį su tuo Subrangovu ar nesinaudoti jo paslaugomis atliekant Darbus.
   5. Rangovui nepateikus Grafiko po Sutarties įsigaliojimo joje nustatytu terminu ar Užsakovo reikalavimu nepakoregavus Grafiko per Užsakovo, jo įgalioto atstovo ar Statinio statybos techninio prižiūrėtojo nustatytą terminą, Rangovui už kiekvieną tokį atvejį taikoma 500 Eur (penkių šimtų eurų) dydžio bauda.
   6. Rangovui pažeidus bet kurį iš 7.2.10 punkto papunktyje (išskyrus 7.2.10.3 papunktį) numatytų Saugos reikalavimų, Rangovui taikoma 200 Eur (dviejų šimtų eurų) dydžio bauda už kiekvieną nustatytą atvejį. Jei Darbų vykdymo metu išaiškinamas Rangovo ar Subrangovo neblaivus ar apsvaigęs nuo narkotinių, psichotropinių medžiagų darbuotojas, Rangovui taikoma 500 Eur (penkių šimtų eurų) dydžio bauda už kiekvieną nustatytą atvejį ir už kiekvieną darbuotoją.
   7. Rangovui atlikus visus Sutartyje numatytus Darbus ir nepateikus Sutarties 7.2.34 punkte nurodytos su Darbų atlikimu susijusios vykdomosios dokumentacijos, Rangovui taikomi 0,1 (viena dešimtoji) proc. dydžio delspinigiai už kiekvieną uždelstą kalendorinę dieną nuo pradinės Sutarties vertės iki bus pateikta visa reikalinga vykdomoji dokumentacija.
   8. Rangovui netinkamai vykdant savo sutartinius įsipareigojimus, Užsakovas, neapribodamas kitų, Sutartyje ir įstatymuose numatytų, savo teisių gynimo priemonių taikymo galimybių už sutartinių įsipareigojimų nevykdymą ar netinkamą vykdymą, turi teisę taikyti vienašalį išskaitymą iš visų pagal Sutartį Rangovui mokėtinų sumų (pranešant apie tai Rangovui raštu), o jei jų nepakaktų, ir iš Rangovo pateiktų prievolių įvykdymo užtikrinimų bei mokėtinų sumų pagal kitas Šalių sudarytas sutartis, jeigu jos yra sudarytos, Sutartyje nurodytoms netesyboms bei visiems savo patirtiems nuostoliams padengti.
   9. Užsakovui nustačius, kad Rangovas padarė esminius Sutarties sąlygų pažeidimus, įskaitant, bet neapsiribojant, nurodytus Sutarties 17.5.1- 17.5.5 papunkčiuose, Užsakovas turi teisę taikyti baudas, lygias pateiktų Sutarties įvykdymo užtikrinimo priemonių sumai, ir pasinaudoti Sutarties įvykdymo užtikinimu šioms baudoms sumokėti bei reikalauti nuostolių, jeigu jų nepadengia Sutarties įvykdymo užtikrinimas, atlyginimo Lietuvos Respublikos civiliniame kodekse nustatyta tvarka ir sąlygomis. Šiame punkte nurodytu pagrindu pasinaudojus Sutarties įvykdymo užtikrinimu, kitos baudos pagal Sutartį nėra taikomos, išskyrus atvejus, kai priskaičiuojamų baudų nepadengia Sutarties įvykdymo užtikrinimas.
   10. Rangovas visais atvejais atsako už Darbų, numatytų šioje Sutartyje, atlikimo metu jo pasitelktų asmenų bei Subrangovų padarytus nuostolius ar žalą, nepriklausomai nuo to, ar tokie nuostoliai ar žala būtų padaryta Užsakovui, jo darbuotojams ar bet kokiems tretiesiems asmenims ir jų turtui.
   11. Rangovas taip pat yra atsakingas už nuostolius, kuriuos patiria Užsakovas tuo atveju, kai Darbų vykdymas sustabdomas dėl defektų ar kitokių Darbų trūkumų šalinimo arba dėl bet kokių kitų priežasčių, už kurias yra atsakingas Rangovas arba kurių atsiradimo rizika tenka Rangovui.
   12. Jei Rangovas, atlikdamas Darbus pagal Sutartį, nesilaiko galiojančių teisės aktų reikalavimų ir dėl to kompetentingos įgaliotos valstybinės institucijos pritaiko baudas ar kitas sankcijas Užsakovui, Rangovas turi atlyginti Užsakovui šių sumų išlaidas, visus pastarojo dėl to patirtus tiesioginius ir netiesioginius nuostolius ar žalą bei papildomas išlaidas.
   13. Delspinigių, baudų sumokėjimas, nuostolių atlyginimas neatleidžia jas sumokėjusios Sutarties Šalies nuo pareigos vykdyti šia Sutartimi prisiimtus įsipareigojimus, įskaitant ir tuos, už kurių neįvykdymą ar netinkamą įvykdymą pritaikytos netesybos.
   14. Maksimali Rangovui pagal šį Sutarties skyrių taikomų netesybų suma negali viršyti 30 (trisdešimties) procentų Pradinės Sutarties vertės.
5. **STATINIO GARANTINIS TERMINAS**
   1. Darbų garantinis terminas pradedamas skaičiuoti nuo visų Rangovo atliktų Darbų rezultato perdavimo (Darbų perdavimo-priėmimo akto pasirašymo) Užsakovui dienos. Šis terminas negali būti trumpesnis kaip 5 (penki)metai, paslėptų statinio elementų (konstrukcijų, vamzdynų ir kt.) – 10 (dešimt) metų, o jeigu šiuose elementuose buvo nustatyta tyčia paslėptų defektų – 20 (dvidešimt) metų. Garantinis terminas yra suteikiamas bei apima visus Darbus, jiems panaudotas medžiagas, įrangą bei priemones, o taip pat visas jų sudėtines dalis, kai jos tampa statinio visumos dalimi.
   2. Garantinio laikotarpio metu nustatyti Darbų defektai fiksuojami atskiru Šalių surašytu aktu. Šiame akte nurodomas defektas, terminas, per kurį Rangovas įsipareigoja nemokamai jį ištaisyti, taip pat defekto ištaisymo būdas bei tvarka. Jei Rangovas pranešime nurodytu laiku neatvyksta apžiūrėti Darbų defektų bei nepasirašo akto, jį vienašališkai pasirašo Užsakovas.
   3. Garantinio laikotarpio metu atsiradus Darbų defektams, garantinis laikotarpis tai Darbų daliai yra sustabdomas laikotarpiui nuo Užsakovo pirmojo pranešimo apie defektus dienos iki visiško defektų pašalinimo dienos. Po visiško defektų pašalinimo garantinis terminas yra pratęsiamas tam laikotarpiui, kuris buvo likęs iki sustabdymo. Kai Darbų, jiems panaudotų medžiagų, įrangos, priemonių komplektuojamoji detalė pakeičiama garantinio aptarnavimo būdu, naujai detalei taikomas toks pat garantijos terminas, koks šia Sutartimi yra nustatytas atitinkamiems Darbams (garantijos terminas tokiai detalei skaičiuojamas iš naujo nuo jos perdavimo Užsakovui dienos).
   4. Rangovas garantiniu laikotarpiu išaiškėjusius Darbų defektus įsipareigoja pašalinti savo lėšomis ne vėliau kaip per 5 (penkias) darbo dienas arba kitą Užsakovo nurodytą protingą ir technologiškai pagrįstą laikotarpį nuo pranešimo gavimo dienos arba per kitą atskirai su Užsakovu suderintą terminą. Jeigu Rangovas defektus šalina ilgiau nei nurodyta Sutartyje, Užsakovas turi teisę pats pašalinti defektus arba defektams pašalinti pasitelkti trečiuosius asmenis. Rangovas privalo atlyginti visus nuostolius, kuriuos patiria Užsakovas, ištaisydamas defektą ir atitaisydamas žalą, įskaitant Užsakovo kaštus ieškant kito rangovo ir pan. Rangovas privalo kompensuoti Užsakovo patirtas defektų šalinimo išlaidas per 30 (trisdešimt) dienų nuo Užsakovo prašymo gavimo dienos.
   5. Rangovas neatsako, jei Darbų defektai atsirado dėl netinkamos eksploatacijos, dėl normalaus susidėvėjimo bei Užsakovo arba jo pasamdytų asmenų netinkamai atlikto remonto arba kitokių kaltų veiksmų, stichinių nelaimių.
6. **PAKEITIMAI**
   1. Sutartis gali būti keičiama šiame skyriuje nustatyta tvarka ir sąlygomis, kai dėl tokio pakeitimo iš esmės nėra pakeičiamas Sutarties pobūdis, toks pakeitimas leidžiamas pagal įstatymų, reglamentuojančių viešuosius pirkimus, reikalavimus.
   2. Sutarties sąlygų keitimu nėra laikomi techninio pobūdžio Sutarties vykdymui reikalingų duomenų pasikeitimai (pvz., Šalių rekvizitai ir pan.), Sutarties sąlygų klaidų taisymai bei atskirų Sutarties vykdymo sąlygų koregavimas Sutartyje numatytomis aplinkybėmis.
   3. Šiame skyriuje nustatyta tvarka gali būti įsigyjami papildomi darbai, atsisakoma kai kurių Sutartyje numatytų Darbų arba vieni Darbai pakeičiami kitais, dėl objektyvių šiame skyriuje nurodytų priežasčių, kurios atsirado arba tapo žinomos po Sutarties sudarymo, kurių Sutarties Šalys negalėjo protingai numatyti, negali kontroliuoti ir nebuvo prisiėmusios tų aplinkybių atsiradimo rizikos. Papildomi darbai – Sutartyje nenumatyti, tačiau tiesiogiai su Sutartyje numatytais Darbais susiję ir būtini Sutarčiai įvykdyti (užbaigti) darbai. Atsisakomi darbai – Darbai, kurie Sutartyje buvo numatyti, tačiau Sutarties įgyvendinimo eigoje paaiškėjo, kad tokio pobūdžio darbų vykdymas netikslingas (atsisakoma ne tam tikro Darbo kiekio, bet visų tos rūšies Darbų, t. y. Žiniaraščio konkrečios eilutės).
   4. Jeigu, siekiant laiku ir tinkamai įvykdyti Sutartį, būtina atlikti papildomus darbus, kurių Rangovas nenumatė sudarant šią Sutartį, bet turėjo ir galėjo juos numatyti pagal Užsakovo pateiktą Techninę specifikaciją, objekto vizualinę apžiūrą, Pirkimo ir kitus dokumentus, taip pat kitą viešai prieinamą informaciją, ir jie yra būtini šiai Sutarčiai tinkamai įvykdyti, šiuos darbus Rangovas atlieka savo sąskaita.
   5. Pakeitimai gali būti atliekami esant šioms aplinkybėms:
      1. kai numatytų sprendinių neįmanoma įgyvendinti dėl Techninės specifikacijos klaidų;
      2. kai dėl paaiškėjusių techninių priežasčių ir aplinkybių tam tikrus Darbus vykdyti tampa neracionalu;
      3. kai Techninėje specifikacijoje nurodyti Darbai (jų dalis) tampa nebereikalingi;
      4. kai nėra skiriamas pakankamas finansavimas Darbams apmokėti;
      5. dėl pagrįstų trečiųjų asmenų reikalavimų dėl Darbų, susijusių su trečiųjų asmenų turtu, vykdymo (inžinerinių tinklų (vandentiekių, dujotiekių, elektros, telekomunikacijų, energijos ir (ar) kitų tinklų), susisiekimo komunikacijų valdytojų ir pan.);
      6. dėl nenumatytų fizinių sąlygų, t. y. dėl išskirtinai nepalankių gamtinių sąlygų (taikoma Darbams, kurių kokybė priklauso nuo gamtinių sąlygų);
      7. dėl bet kurios Darbų dalies montavimo ar įrengimo vietos ar padėties keitimo, Darbų dalies lygių, pozicijų ir (arba) matmenų pakitimo;
      8. dėl bet kurio atskiro Darbo atsisakymo arba Darbo apimties sumažinimo;
      9. Darbo kokybės ar kitų bet kurio atskiro Darbo savybių pakitimo;
      10. kai atsiranda būtinybė dėl aplinkybių, kurių protinga ir apdairi Šalis negalėjo numatyti, bet iš esmės nesikeičia Darbų pobūdis, arba vykdant Darbus paaiškėja naujos aplinkybės dėl objekto būklės ir pateikti sprendiniai tampa sunkiai įgyvendinami.
   6. Motyvuotą siūlymą dėl papildomų darbų, vienų darbų keitimo kitais, o esant reikalui taip pat ir dėl atsisakomų darbų, būtinybės ir jį pagrindžiančius dokumentus Užsakovui ir (ar) Statinio statybos techniniam prižiūrėtojui raštu, ne vėliau kaip per 5 (penkias) darbo dienas nuo tokio poreikio atsiradimo dienos, pateikia Rangovas ar jo atstovas. Užsakovas, įvertinęs Rangovo siūlymą ir nustatęs, kad pateiktuose dokumentuose yra netikslumų ir (ar) klaidų, grąžina juos tikslinti Rangovui. Užsakovas, siekdamas įvertinti gautą Rangovo siūlymą, gali kreiptis į Statinio statybos techninį prižiūrėtoją, prašydamas pateikti motyvuotą paaiškinimą dėl papildomų, keičiamų ir (ar) atsisakomų darbų pagrįstumo, ar nebuvo įmanoma numatyti tokių darbų būtinybės, nurodant priežastis. Užsakovas, įvertinęs Rangovo siūlymą ir nustatęs, kad pateiktuose dokumentuose yra netikslumų ir (ar) klaidų, grąžina juos tikslinti Rangovui. Užsakovui įvertinus Rangovo siūlymą ir nenustačius klaidų, Užsakovas pateikia Rangovui raštu pagrįstą atsakymą, nurodydamas, ar pritaria Rangovo pateiktam siūlymui. Užsakovui pritarus Rangovo pateiktam siūlymui, Rangovas parengia Pakeitimo dokumentus, kuriuose turi būti nurodytas tikslus papildomų ir (ar) atsisakomų, ir (ar) keičiamų darbų pavadinimas, vienetai, kiekis, argumentai, pagrindžiantys papildomų ir (ar) atsisakomų, ir (ar) keičiamų darbų būtinybę, techniniai sprendiniai (pavyzdžiui, aktai, brėžiniai ir kita), įkainių nustatymo pagrindimas ir skaičiavimas (vadovaujantis Sutarties 14.8 punktu) bei, jei dėl Pakeitimo keičiami Darbų ar jų dalies atlikimo terminai, atnaujintas Grafikas. Parengti Pakeitimo dokumentai patvirtinami Rangovo, Užsakovo ir Statinio statybos techninio prižiūrėtojo parašais. Pakeitimo nurodyme nurodytų Darbų atlikimas tampa privalomai vykdytinas Rangovui tokiame Pakeitimo nurodyme nustatyta tvarka ir terminais nuo tokio Pakeitimo nurodymo pasirašymo šiame Sutarties punkte numatyta tvarka. Pakeitimas, pridedant Rangovo parengtus ir suderintus Pakeitimo dokumentus, įforminamas abiejų Šalių pasirašomu raštišku susitarimu dėl Sutarties pakeitimo. Toks susitarimas įsigalioja nuo abiejų Šalių pasirašymo dienos, tačiau Šalys jame gali numatyti, kad susitarimas taikomas santykiams, atsiradusiems iki jo įsigaliojimo. Susitarimas turi būti patvirtintas ir pasirašytas Šalių ir laikomas neatskiriama Sutarties dalimi.
   7. Siūlymus dėl papildomų ir (ar) atsisakomų, ir (ar) keičiamų darbų taip pat gali inicijuoti Užsakovas ir (ar) Statinio statybos techninis prižiūrėtojas. Šiame punkte numatytu atveju Pakeitimo dokumentus rengia Užsakovas (išskyrus Grafiką, kurį, jei dėl Pakeitimo keičiami Darbų ar jų dalies atlikimo terminai, rengia Rangovas) ir Pakeitimas įforminamas Sutarties 14.6 punkte nustatyta tvarka.
   8. Apskaičiuojant atsisakomų arba įsigyjamų papildomų darbų kainas, taikomi žemiau pateikiami būdai prioritetine tvarka, t. y. tik nesant galimybės taikyti aukščiau esantį būdą, gali būti taikomas žemiau esantis būdas:
      1. pritaikant Žiniaraštyje nurodytus Darbų įkainius;
      2. jei įmanoma, išskaičiuojant kainos dalį iš Sutartyje įkainotos atskiros objekto sudedamosios dalies ar numatyto įkainio;
      3. pritaikant Žiniaraštyje numatytus panašių darbų įkainius. Panašius darbus turi pagrįsti ir nustatyti Užsakovas;
      4. įvertinant pagrįstas tiesiogines (darbo užmokesčio ir su juo susijusius mokesčius, statybos produktų ir įrenginių, mechanizmų eksploatacijos sąnaudas) bei netiesiogines (pridėtines, pelno) išlaidas pagal 2017 m. birželio 28 d. Viešųjų pirkimų tarnybos direktoriaus įsakymu Nr. 1S-95 patvirtintos Kainodaros taisyklių nustatymo metodikos priedo „Tiesioginių ir netiesioginių išlaidų apskaičiavimo taisyklės“ nuostatas (Sutarties keitimo metu aktuali redakcija).
   9. Sutartyje nurodytos medžiagos, produktai, įranga, Užsakovo rašytiniu sutikimu gali būti pakeistos kitomis, jeigu medžiagos, produktai, įranga nebegaminamos ir Rangovas Užsakovui pateikia tai pagrindžiančius tinkamai patvirtintus dokumentus (pavyzdžiui, gamintojo raštą ir (ar) patvirtinimą, kad prekė nebegaminama). Rangovas taip pat privalo pateikti dokumentus, pagrindžiančius, jog naujos prekės atitinka Techninę specifikaciją ir (ar) Rangovo pasiūlyme Pirkimui nurodytas techninių rodiklių reikšmes. Atskiras susitarimas dėl Sutarties pakeitimo keičiant medžiagas, produktus ar įrangą nėra sudaromas.
   10. Atskirų reikalingų atlikti papildomų darbų vertė negali viršyti 50 procentų Pradinės Sutarties vertės.
   11. Tuo atveju, jeigu Sutartis sudaryta su jungtinę veiklą vykdančiais partneriais, jungtinės veiklos partneriai gali būti keičiami vietomis (kitas jungtinės veiklos partneris tampa pagrindiniu partneriu), jeigu tuo metu esantis pagrindinis jungtinės veiklos partneris netinkamai vykdo Sutartinius įsipareigojimus arba negali jų vykdyti dėl inicijuojamos reorganizavimo ar bankroto procedūros, ar dėl kitų priežasčių, pateikiant Užsakovui prašymą su pagrindžiančiais įrodymais bei atnaujintą jungtinės veiklos sutartį ir gavus Užsakovo pritarimą. Tokiu atveju yra atliekamas Sutarties pakeitimas.
   12. Jeigu Pakeitimas atliekamas kitais negu apibrėžti šiame skyriuje atvejais, tokie pakeitimai atliekami vadovaujantis Lietuvos Respublikos viešųjų pirkimų įstatymu (pakeitimo metu taikytina redakcija) bei 2017 m. birželio 28 d. Viešųjų pirkimų tarnybos direktoriaus įsakymu Nr. 1S-95 patvirtintos Kainodaros taisyklių nustatymo metodika (pakeitimo metu taikytina redakcija).
7. **SUBRANGOVAI. SUBRANGOVŲ IR SPECIALISTŲ KEITIMO TVARKA**
   1. Sutarčiai vykdyti pasitelkiami Subrangovai, nurodyti Sutarties 7 priede Sutarties vykdymui pasitelkiami ūkio subjektai“.
   2. Sutarties galiojimo metu Subrangovų keitimas vietomis tarp Sutartyje numatytų Subrangovų, didesnės (mažesnės) Sutarties dalies (veiklos), negu buvo suderinta, perdavimas kitam Sutartyje numatytam Subrangovui, papildomų ar naujų (tuo atveju, kai teikiant pasiūlymą Subrangovai nebuvo žinomi) Subrangovų pasitelkimas arba Sutartyje numatytų Subrangovų atsisakymas galimas tik raštu apie tai informavus Užsakovą bei pagrindus, kad nauji Subrangovai atitinka Pirkimo dokumentuose nustatytus reikalavimus (jei tokie buvo nustatyti).
   3. Jei keičiami Subrangovai, kurių pajėgumais kvalifikacijai pagrįsti rėmėsi Rangovas, kartu su informacija apie naujus Subrangovus turi būti pateikti naujo Subrangovo pašalinimo pagrindų nebuvimą ir atitiktį kvalifikaciniams reikalavimams patvirtinantys dokumentai. Anksčiau minėti dokumentai pateikiami tai dienai, kai Rangovas kreipiasi į Užsakovą su prašymu pakeisti Subrangovus.
   4. Tais atvejais, kai kvalifikacijai pagrįsti Rangovas nesiremia Subrangovų pajėgumais, Užsakovas neatlieka išankstinės patikros dėl šių Subrangovų pašalinimo pagrindų nebuvimo.
   5. Pakeitus Sutartyje numatytus Subrangovus vietomis, perdavus didesnę (mažesnę) Sutarties dalį (veiklą), negu buvo suderinta, kitam Sutartyje numatytam Subrangovui, ir (ar) pasitelkus papildomus ar naujus Subrangovus, Subrangovai gali pradėti vykdyti Sutartį, tik Užsakovui ir Rangovui pasirašius papildomą susitarimą prie Sutarties. Šiame susitarime nurodoma pagrindinė informacija apie Subrangovą ir Sutarties dalis (veikla), kuriai jis yra pasitelkiamas. Šis susitarimas tampa neatskiriama Sutarties dalimi.
   6. Specialistai, Rangovo pasitelkti Sutarčiai vykdyti: *[surašyti Rangovo pasiūlyme nurodytų specialistų vardus, pavardes ir funkcijas (pareigas), kurioms jie pasitelkti; jeigu Pirkime kvalifikacijos reikalavimų specialistams nebuvo keliama, parašyti žodį „nėra“).*
   7. Sutarties įgyvendinimo metu Užsakovo reikalavimu ar Rangovo prašymu gali būti keičiami specialistai, Rangovo pasitelkti Sutarčiai vykdyti:
      1. Užsakovas turi teisę Rangovo pareikalauti pakeisti specialistą dėl jo netinkamų veiksmų įgyvendinant Sutartį. Tokiu atveju Užsakovas raštu informuoja Rangovą apie netinkamus specialisto veiksmus ir pareikalauja pakeisti specialistą. Rangovas, gavęs Užsakovo reikalavimą, per 5 (penkias) darbo dienas privalo pakeisti tokį specialistą į kitą specialistą, kuris atitinka Pirkimo dokumentuose tos srities specialistui taikytus kvalifikacinius reikalavimus (jeigu tokie buvo keliami);
      2. Rangovas turi teisę prašyti Užsakovo pakeisti Rangovo pasitelktą specialistą tuo atveju, jei specialistas yra atleidžiamas, išeina iš darbo, ar dėl kitų priežasčių daugiau kaip 10 (dešimt) darbo dienų negali vykdyti savo pareigų, susijusių su Sutarties įgyvendinimu. Rangovas savo prašymą dėl specialisto pakeitimo Užsakovui pateikia raštu, nurodydamas pakeitimo priežastis bei pridėdamas dokumentus, patvirtinančius naujo specialisto atitikimą Pirkimo dokumentuose nurodytiems kvalifikaciniams reikalavimams (jeigu tokie buvo keliami).
8. **GINČŲ SPRENDIMAS**
   1. Kiekvieną ginčą, nesutarimą ar reikalavimą, kylantį iš šios Sutarties ar susijusį su šia sutartimi, jos sudarymu, galiojimu, vykdymu, pažeidimu, nutraukimu, Šalys spręs derybomis. Derybų pradžia laikoma diena, kurią viena iš Šalių pateikė prašymą raštu kitai Šaliai su siūlymu pradėti derybas.
   2. Nepavykus ginčo išspręsti derybomis, ginčas galutinai sprendžiamas pagal Lietuvos Respublikos teisę Lietuvos Respublikos teismuose, teismingumą nustatant pagal ginčo inicijavimo teisme metu Juridinių asmenų registre registruotą Užsakovo buveinės vietą.
   3. Šalys susitaria, kad kilus teisminiam ginčui dėl atsiskaitymo už atliktus Darbus, Rangovas gali reikalauti priteisti ne didesnes kaip 5 (penkių) procentų metines palūkanas nuo nesumokėtos sumos, kaip tai numatyta Lietuvos Respublikos civilinio kodekso 6.210 straipsnio 1 dalyje.
9. **SUTARTIES GALIOJIMAS IR NUTRAUKIMAS**
   1. Sutartis įsigalioja ją pasirašius abiejų Šalių įgaliotiems atstovams ir Rangovui pateikus Užsakovo reikalaujamą Sutarties įvykdymo užtikrinimą. Nepateikus Sutarties įvykdymo užtikrinimo Sutartyje numatytu terminu, sutartis neįsigalioja. Sutartis galioja iki visiško Sutartyje numatytų įsipareigojimų įvykdymo arba iki Sutarties nutraukimo ar pasibaigimo kitais joje ar norminiuose teisės aktuose numatytais pagrindais dienos.
   2. Nutraukus Sutartį ar jai pasibaigus kitais pagrindais, lieka galioti šios Sutarties nuostatos, susijusios su ginčų nagrinėjimo tvarka, atsakomybe bei atsiskaitymais, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo (pasibaigimo) arba turi išlikti galioti, kad ši Sutartis būtų visiškai įvykdyta.
   3. Sutartis gali būti nutraukiama raštišku Šalių susitarimu arba vienos iš Šalių valia. Susitarime įvardijamos Sutarties nutraukimo priežastys, nutraukimo data ir susitariama dėl apmokėjimo už iki Sutarties nutraukimo atliktus ir priimtus Darbus, taip pat dėl atsakomybės nuostatų taikymo.
   4. Užsakovas turi teisę vienašališkai, nesikreipdamas į teismą nutraukti šią Sutartį, apie tai įspėjęs Rangovą raštu prieš ne trumpesnį negu 7 (septynių) dienų terminą, kai Rangovui yra inicijuojama bankroto ar restruktūrizavimo byla (pateikiamas pareiškimas dėl bankroto ar restruktūrizavimo bylos iškėlimo) arba Rangovas bankrutuoja ar yra likviduojamas, sustabdo ūkinę veiklą arba kituose teisės aktuose numatyta tvarka susidaro analogiška situacija.
   5. Užsakovas turi teisę vienašališkai, nesikreipdamas į teismą nutraukti šią Sutartį, apie tai įspėjęs Rangovą raštu prieš ne trumpesnį negu 10 (dešimt) dienų terminą dėl šių esminių Sutarties pažeidimų:
      1. Rangovas ilgiau nei 20 (dvidešimt) dienų vėluoja atlikti Darbus ir (arba) kitaip aiškiai parodo ketinimą netęsti savo įsipareigojimų pagal Sutartį (ir) arba nevykdo Darbų pagal Grafike nustatytus terminus, ir (arba) tampa aišku, kad juos baigti iki Darbų atlikimo termino pabaigos neįmanoma, ir Rangovas nepateikia motyvuotų paaiškinimų dėl Darbų vykdymo termino;
      2. Jei Rangovas per 20 (dvidešimt) dienų nuo Šalių suderintame Grafike numatytos Darbų pradžios be pateisinamos priežasties nepradeda faktiškai vykdyti Darbų ir, gavęs Užsakovo rašytinę pretenziją dėl Darbų pradžios vėlavimo, per šioje pretenzijoje nurodytą protingą terminą nepateikia motyvuoto atsakymo bei įsipareigojimo pradėti Darbus sutartu terminu, ir (ar) nepradeda vykdyti Darbų, Užsakovas įgyja teisę pasinaudoti Sutarties įvykdymo užtikrinimu;
      3. Rangovas nesilaiko Sutarties sąlygų dėl Darbų kokybės: naudoja netinkamas medžiagas, gaminius ar kitus komponentus, netinkamai atlieka Darbus ir nepaiso Užsakovo ir (ar) Statinio statybos techninio prižiūrėtojo nurodymų pašalinti defektus nustatytais terminais ar elgiasi kitaip nei nustatyta Sutartyje;
      4. Rangovas ar jo pasitelkti Subrangovai nebeatitinka jiems keliamų kvalifikacijos reikalavimų ir per 7 (septynių) kalendorinių dienų laikotarpį neištaiso šios situacijos Sutartyje nustatyta tvarka;
      5. Sutartyje numatytų Rangovui priskaičiuotų netesybų dydis viršija 30 proc. Pradinės Sutarties vertės;
      6. Rangovas nevykdo arba netinkamai vykdo kitus įsipareigojimus, kurie įvardinti šioje Sutartyje kaip esminiai.
   6. Užsakovas taip pat gali Lietuvos Respublikos viešųjų pirkimų įstatymo 90 straipsnyje nurodytais atvejais ir tvarka vienašališkai nutraukti Sutartį, apie tai įspėjęs Rangovą raštu ne vėliau kaip prieš 7 (septynias) dienas.
   7. Užsakovui dėl Rangovo kaltės nutraukus Sutartį, Rangovas per 14 (keturiolika) dienų turi atlyginti visus Užsakovo patirtus nuostolius, kuriuos lėmė Rangovo įsipareigojimų nevykdymas ar netinkamas vykdymas, ir kurių nepadengia Sutarties įvykdymo užtikrinimas.
   8. Sutartis gali būti nutraukta Rangovo vienašališkai, nesikreipiant į teismą ir raštu įspėjus Užsakovą ne vėliau kaip prieš 7 (septynias) dienas, jei:
      1. Sutartyje nustatyta tvarka, nesant pagrįstų aplinkybių Rangovas negauna apmokėjimo ilgiau nei 30 (trisdešimt) dienų iš eilės;
      2. Darbų sustabdymo terminas trunka ilgiau kaip 6 (šešis) mėnesius.
   9. Užsakovui arba Rangovui Sutartyje ar norminiuose teisės aktuose nustatytais pagrindais nutraukus Sutartį, Rangovas nedelsdamas, bet ne vėliau kaip per 3 (tris) darbo dienas privalo Šalims pasirašant perdavimo-priėmimo aktą perduoti visus iki Sutarties nutraukimo tinkamai atliktus Darbus, įskaitant statybos darbų žurnalą, medžiagų ir įrengimų sertifikatus ir eksploatacinių savybių deklaracijas, įrenginių naudojimo instrukcijas ir kitus su Darbais susijusius dokumentus, kurie yra būtini tam, kad Darbai teisės aktų nustatyta tvarka galėtų būti užbaigti. Šiame punkte nurodytus Darbus Užsakovas priima, tik jeigu jie aiškiai yra nurodyti (įvardinti) Sutartyje ir jos prieduose, ir šių Darbų kaina (įkainis) yra nurodyta Sutartyje ar jos prieduose.
   10. Nutraukus Sutartį anksčiau laiko Sutarties 17.6 punkte numatytu pagrindu, Rangovas gali reikalauti grąžinti jam viską, ką jis yra perdavęs Užsakovui vykdydamas Sutartį, jeigu jis tuo pat metu grąžina Užsakovui visa tai, ką buvo iš pastarojo gavęs. Kai grąžinimas natūra neįmanomas ar nepriimtinas dėl Sutarties dalyko pasikeitimo, atlyginama pagal to, kas buvo gauta, vertę pinigais, jeigu toks atlyginimas neprieštarauja protingumo, sąžiningumo ir teisingumo kriterijams. Jeigu Sutarties vykdymas yra tęstinis ir dalus, galima reikalauti grąžinti tik tai, kas buvo gauta po Sutarties nutraukimo. Restitucija neturi įtakos sąžiningų trečiųjų asmenų teisėms ir pareigoms.
   11. Sutarties nutraukimo atveju pagal bet kurį Sutarties punktą, Rangovas per ne vėliau nei 7 (septynias) dienas nuo pranešimo dėl Sutarties nutraukimo gavimo dienos privalo:
       1. nutraukti visą tolesnį Darbų vykdymą, išskyrus tokį, kurį būtina atlikti dėl gyvybės ar turto išsaugojimo arba dėl darbų saugos reikalavimų;
       2. perduoti Užsakovui Sutartyje numatytą įrangą (jei taikoma) ir medžiagas, už kuriuos jau sumokėta;
       3. perduoti Užsakovui dokumentus, susijusius su iki Sutarties nutraukimo atliktais Darbais;
       4. pašalinti visus Rangovo įrengimus ir kitus daiktus, šiukšles iš Statybvietės ir pats palikti Statybvietę.
   12. Sutarties nutraukimas nepanaikina Užsakovo teisės reikalauti atlyginti visus nuostolius, atsiradusius dėl Sutarties neįvykdymo ar netinkamo įvykdymo, bei netesybas.
   13. Sutartis gali būti nutraukta ir kitais Lietuvos Respublikos viešųjų pirkimų įstatyme ir (ar) Lietuvos Respublikos civiliniame kodekse nustatytais atvejais.
10. ***FORCE MAJEURE* APLINKYBĖS**
    1. Šalis nėra laikoma atsakinga už bet kokių įsipareigojimų pagal šią Sutartį neįvykdymą, jeigu įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, bei užkirsti kelio šių aplinkybių ar jų pasekmių atsiradimui. Esant nenugalimos jėgos *(force majeure)* aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas. Nenugalimos jėgos *(force majeure)* aplinkybės neatleidžia Šalies nuo pareigos įvykdyti tuos savo įsipareigojimus, už kuriuos gavo priešpriešinį įvykdymą, arba grąžinti kitos Šalies įvykdymą, kuriam ji nepateikė priešpriešinio įvykdymo.
    2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos *(force majeure)* aplinkybes nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
    3. Pagrindas atleisti Šalį nuo atsakomybės atsiranda nuo nenugalimos jėgos *(force majeure)* aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
    4. Nenugalima jėga *(force majeure)* nelaikomos šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvos Respublikoje, jos ūkyje pasitaikančios aplinkybės, sąlygos, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvos Respublikoje Sutarties sudarymo metu yra tikėtinos. Nenugalima jėga *(force majeure)* taip pat nelaikoma tai, kad rinkoje nėra reikalingų prievolei vykdyti prekių arba Šalies kontrahentai pažeidžia savo prievoles.
11. **ASMENS DUOMENŲ TVARKYMAS**
    1. Kiekviena Šalis privalo informuoti savo darbuotojus ir (ar) Subrangovų darbuotojus ar kitus fizinius asmenis, pasitelktus Sutarčiai vykdyti (toliau kartu – Duomenų subjektai) apie kitos Šalies atliekamą jų asmens duomenų tvarkymą, vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas, toliau – Reglamentas) nuostatomis bei Sutarties 1 priedu.
    2. Šalis, nevykdanti ar netinkamai vykdanti Sutarties 19.1 punkte numatytų įsipareigojimų, privalo atlyginti kitai Šaliai šios dėl to patirtus nuostolius, įskaitant, bet neapsiribojant valstybės institucijų paskirtas baudas ir (ar) kitas pinigines sankcijas.
12. **KITOS SUTARTIES SĄLYGOS**
    1. Vykdydamos šią Sutartį, Šalys vadovaujasi galiojančiais Lietuvos Respublikos teisės aktais ir šios Sutarties sąlygomis su priedais. Sutarčiai, iš jos kylantiems Šalių santykiams bei jų aiškinimui taikoma Lietuvos Respublikos teisė.
    2. Sutarties šalims yra žinoma, kad ši Sutartis yra vieša, išskyrus joje esančią konfidencialią informaciją. Konfidencialia informacija laikoma tik tokia informacija, kurios atskleidimas prieštarautų teisės aktams.
    3. Šalys susirašinėja lietuvių kalba. Korespondencija, pranešimai ir kitas susirašinėjimas, kuriuos Šalis turi pateikti pagal šią Sutartį Sutartyje nurodytais adresais ar kitais adresais, kuriuos nurodė viena Šalis, pateikdama pranešimą, laikomi tinkamai gauti:
       1. tą pačią dieną, kai jie įteikiami asmeniškai (pasirašytinai) Šalių įgaliotiems asmenims;
       2. įteikimo Šaliai dieną, kai siunčiami registruota pašto siunta;
       3. kitą darbo dieną po elektroninio laiško išsiuntimo arba elektroninio laiško išsiuntimo dieną, jeigu Šalis patvirtina el. laiško gavimą tą pačią dieną.
    4. Pasikeitus Šalies buveinės adresui, banko sąskaitos numeriui ar kitiems Sutartyje nurodytiems rekvizitams, Šalis privalo apie tai raštu pranešti kitai Šaliai nedelsiant, bet ne vėliau kaip per 3 (tris) darbo dienas. Neįvykdžius šių reikalavimų Šalis neturi teisės reikšti pretenzijų ar atsikirtimų, kad kitos Šalies veiksmai, atlikti vadovaujantis paskutine turima informacija, neatitinka Sutarties sąlygų, arba kad ji negavo pranešimų, siųstų pagal paskutinius turimus rekvizitus. Rašytinis Šalies pranešimas bus laikomas neatskiriama Sutarties dalimi (priedas), neatliekant papildomų Sutarties keitimo ar papildymo procedūrų.
    5. Asmenys, atsakingi už Sutarties vykdymą: iš Užsakovo pusės *(nurodyti atsakingą asmenį ir jo kontaktus)*, iš Rangovo pusės – *(nurodyti atsakingą asmenį ir jo kontaktus)*. Tuo atveju, jeigu šiame Sutarties punkte nurodyti asmenys pasikeistų, Šalis pateikia kitai Šaliai rašytinį pranešimą apie tai. Šis pranešimas bus laikomas neatskiriama Sutarties dalimi (priedas), neatliekant papildomų Sutarties keitimo ar papildymo procedūrų.
    6. Bet kokios Sutarties nuostatos negaliojimas ar prieštaravimas teisės aktams neatleidžia Šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus ir kiek įmanoma artimesne Sutarties tikslui bei kitoms jos nuostatoms.

20.7. Ši Sutartis surašyta lietuvių kalba 2 (dviem) egzemplioriais, turinčiais vienodą teisinę galią, po vieną kiekvienai Šaliai. Sutartis yra Šalių perskaityta ir suprasta. Sutarties autentiškumas patvirtintas ant kiekvieno Sutarties lapo kiekvienos Šalies įgaliotų asmenų parašais arba Sutartis susiuvama ir pasirašoma paskutiniame lape.

*[arba]*

20.7. Ši Sutartis sudaryta 1 (vienu) originaliu egzemplioriumi, Šalims pasirašant kvalifikuotais elektroniniais parašais su laiko žyma. Sutartis yra Šalių perskaityta ir suprasta.

* 1. Sutarties priedai:
     1. Asmens duomenų tvarkymas – 1 priedas;
     2. Pirkimo dokumentai, įskaitant Techninę specifikaciją, ir Rangovo pasiūlymas Pirkimui (prie Sutarties atskirai nepridedami, o originalai saugomi Centrinėje viešųjų pirkimų informacinėje sistemoje (CVP IS) – 2 priedas;
     3. Grafikas (pridedamas po Sutarties pasirašymo) – 3 priedas;
     4. Sutarties įvykdymo užtikrinimas (pridedamas po Sutarties pasirašymo) – 4 priedas.
     5. Atliktų darbų aktas (F-2 forma) – 5 priedas.
     6. Darbų ir išlaidų apmokėjimo pažyma (F-3 forma) – 6 priedas.
     7. Sutarties vykdymui pasitelkiami ūkio subjektai – 7 priedas.

1. **SUTARTIES ŠALIŲ ADRESAI IR REKVIZITAI**

|  |  |
| --- | --- |
| **Užsakovas:**  *(nurodyti pavadinimą)*  Juridinio asmens kodas *(nurodyti į. k.)*  PVM mokėtojo kodas: *(nurodyti kodą)*  Adresas *(nurodyti adresą)*  Tel. Nr. *(nurodyti telefono numerį)*  El. p. *(nurodyti el. p. adresą)*  A.s. Nr. *(nurodyti sąskaitos Nr.)*  *(nurodyti banko pavadinimą)*  *(nurodyti pasirašančio asmens pareigas)*  *(nurodyti pasirašančio asmens vardą, pavardę)*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(parašas)*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(data)* | **Rangovas:**  *(nurodyti pavadinimą)*  Juridinio asmens kodas *(nurodyti į. k.)*  PVM mokėtojo kodas: *(nurodyti kodą)*  Adresas *(nurodyti adresą)*  Tel. Nr. *(nurodyti telefono numerį)*  El. p. *(nurodyti el. p. adresą)*  A.s. Nr. *(nurodyti sąskaitos Nr.)*  *(nurodyti banko pavadinimą)*  *(nurodyti pasirašančio asmens pareigas)*  *(nurodyti pasirašančio asmens vardą, pavardę)*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(parašas)*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(data)* |

Sutarties 1 priedas

**ASMENS DUOMENŲ TVARKYMAS**

* 1. Vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas, toliau – Reglamentas) nuostatomis, Sutarties vykdymo tikslais Šalys, kaip duomenų valdytojai, gali tvarkyti viena kitos darbuotojų ir (ar) Subrangovų darbuotojų ar kitų fizinių asmenų, pasitelktų Sutarčiai vykdyti (toliau – Duomenų subjektai), asmens duomenis, būtinus pagal viešųjų pirkimų ir civilinius teisinius santykius reglamentuojančių teisės aktų reikalavimus.
  2. 1 punkte nurodytais pagrindais gali būti tvarkomi šie duomenys: i) vardas, pavardė; ii) kontaktiniai duomenys (darbo telefono numeris, darbo elektroninis paštas, darbovietės adresas); iii) užimamos pareigos; iv) įgaliojimų (atstovavimo) duomenys, įskaitant atstovų asmens kodus, adresus; v) su kvalifikacija susiję duomenys; vi) Šalių vardu ir interesais vykdomas susirašinėjimas, ar kiti duomenys, suformuojami Sutarties vykdymo metu.
  3. Šalys asmens duomenis saugo 10 (dešimt) metų (pasibaigus Sutarčiai). Nebereikalingi asmens duomenys sunaikinami.
  4. Sutarties pagrindu tvarkomi asmens duomenys gali būti teikiami: i) Viešųjų pirkimų tarnybai; ii) CVP informacinei sistemai; iii) teismams bei kitoms valstybės institucijoms; iv) audito bendrovėms; v) advokatams; vi) antstoliams; vii) kitiems duomenų gavėjams teisės aktų nustatyta tvarka turintiems teisę gauti asmens duomenis iš Šalių.
  5. Jei Sutarties Šalys ketina pasinaudoti kitų tolesnių duomenų tvarkytojų paslaugomis, Šalys perduos kitai Šaliai informaciją apie tolesnį duomenų tvarkytoją. Tokiu atveju, Šalys privalo užtikrinti, kad tolesnis duomenų tvarkytojas vykdys bent tuos pačius įsipareigojimus ir įgaliojimus, kuriuos ši Sutartis nustato. Taip pat Šalys supranta, kad jos pačios atsakys už tolesnių duomenų tvarkytojų veiksmus ir neveikimą.
  6. Duomenų subjektai turi teisę susipažinti su Sutarties pagrindu tvarkomais savo asmens duomenimis, teisę prašyti ištaisyti netikslius duomenis, ištrinti neteisėtai tvarkomus duomenis arba apriboti jų tvarkymą, tuo atveju, kai duomenys tvarkomi esant Šalies teisėtam interesui – teisę nesutikti, kad duomenys būtų tvarkomi, teisę į duomenų perkeliamumą, taip pat teisę pateikti skundą Valstybinei duomenų apsaugos inspekcijai. Šiomis teisėmis Duomenų subjektai gali pasinaudoti kreipdamiesi Sutartyje nurodytais Šalių adresais arba el. pašto adresais (jeigu pateikiamas el. parašu pasirašytas prašymas).

Sutarties 7 priedas

**SUTARTIES VYKDYMUI PASITELKIAMI ŪKIO SUBJEKTAI**

*/Pildoma, kai pasitelkiami subrangovai, kuriais kvalifikacijos atitikimu remiasi Rangovas/:*

[1. Subtiekėjai (-as), kurių kvalifikacija remiasi tiekėjas: ]

|  |  |  |  |  |
| --- | --- | --- | --- | --- |
| Eil. Nr. | Subrangovo pavadinimas | Subrangovo atstovas ir jo kontaktiniai duomenys | Kvalifikacijos reikalavimas, kurio atitikimui pasitelktas subrangovas | Perduodami įsipareigojimai (veiklos) |
| 1. |  | *Pildo Rangovas* | *(pvz., Sutarties 4 priedo 1 lentelės 2 punktas)* |  |

***/****Pildoma, kai pasitelkiami subrangovai, kuriais Rangovas nesiremia kvalifikacijai atitikti****/*:**

[2. Kiti Pasiūlyme nurodyti ir Sutarties sudarymo metu žinomi subrangovai: ]

|  |  |  |  |
| --- | --- | --- | --- |
| Eil. Nr. | Subrangovo pavadinimas | Subrangovo atstovas ir jo kontaktiniai duomenys | Perduodami įsipareigojimai (veiklos) |
| 1. |  | *Pildo Rangovas* |  |

***/****Pildoma, kai pasitelkiamas kitas ūkio subjektas kvalifikacijai atitikti, bet jis nesitelkiamas kaip subrangovas****/:***

[3. Ūkio subjektai (-as), kurių pajėgumais remiasi Rangovas\*:

|  |  |  |  |
| --- | --- | --- | --- |
| Eil. Nr. | Ūkio subjekto pavadinimas | Ūkio subjekto atstovas ir jo kontaktiniai duomenys | Ūkio subjekto ištekliai ir būdai, kuriais numatyti ištekliai bus prieinami visą Sutarties vykdymo laikotarpį |
| 1. |  | *Pildo Rangovas* |  |

\*Šiems ūkio subjektams taikoma subtiekėjų keitimo tvarka.]

|  |  |
| --- | --- |
| **ŠALIŲ PARAŠAI** | |
| Užsakovo atstovo vardas, pavardė  Atstovo pareigos  \_\_\_\_\_\_\_\_\_\_\_\_\_\_  (parašas) | Rangovo atstovo vardas, pavardė  Atstovo pareigos  \_\_\_\_\_\_\_\_\_\_\_\_\_\_  (parašas) |