

**UAB „VILNIAUS VYSTYMO KOMPANIJA“**

**KONKRETAUS PIRKIMO „PIRKIMO PAVADINIMAS“, ATLIEKAMO DINAMINĖS PIRKIMO SISTEMOS PAGRINDU, SĄLYGOS**

**KVIETIMAS PATEIKTI PASIŪLYMĄ**

**TURINYS[[1]](#footnote-2)**

[1. BENDROSIOS NUOSTATOS 3](#_Toc151974838)

[2. KVIETIMO INFORMACIJA 4](#_Toc151974839)

[3. KONKRETAUS PIRKIMO SĄLYGŲ PAAIŠKINIMAS IR PATIKSLINIMAS 5](#_Toc151974840)

[4. REIKALAVIMAI PASIŪLYMŲ RENGIMUI IR PATEIKIMUI 6](#_Toc151974841)

[5. SUSIPAŽINIMAS SU PASIŪLYMAIS 11](#_Toc151974843)

[6. PASIŪLYMŲ VERTINIMAS 11](#_Toc151974844)

[7. PASIŪLYMŲ ATMETIMO PAGRINDAI 13](#_Toc151974845)

[8. PASIŪLYMŲ EILĖ IR LAIMĖTOJO NUSTATYMAS 14](#_Toc151974846)

[9. INFORMAVIMAS APIE KONKRETAUS PIRKIMO PROCEDŪROS REZULTATUS 14](#_Toc151974847)

[10. KONKRETAUS PIRKIMO PABAIGA 14](#_Toc151974848)

[11. SUTARTIES SUDARYMAS 15](#_Toc151974849)

[12. TEISĖ GINČYTI PIRKIMO VYKDYTOJO VEIKSMUS AR PRIIMTUS SPRENDIMUS 16](#_Toc151974850)

[13. PRIEDAI 17](#_Toc151974851)

### BENDROSIOS NUOSTATOS

* 1. UAB „Vilniaus vystymo kompanija“ (toliau – pirkimo vykdytojas) atlieka konkretaus pirkimo [konkretaus pirkimo pavadinimas] (toliau – konkretus pirkimas) procedūras, anksčiau sukurtos DPS pagrindu. Skelbimas apie pirkimą, kuriuo sukurta DPS, skelbtas CVP IS [skelbimo CVP IS data, pirkimo numeris].
  2. Sutartį su pirkimo laimėtoju sudarys Pirkimo vykdytojas arba Vilniaus miesto savivaldybės administracija, arba Vilniaus miesto savivaldybės administracijai pavaldžios įstaigos.
  3. Šiose konkretaus pirkimo sąlygose naudojamos sąvokos ir trumpiniai atitinka sąvokas ir trumpinius, nurodytus DPS sukūrimo sąlygose. Nuoroda į jas pateikiama šio konkretaus pirkimo sąlygų 1.1. punkte.
  4. Konkretus pirkimas vykdomas [DPS kategorijos pavadinimas] DPS kategorijoje. Tiekėjas gali pateikti pasiūlymą tik toje kategorijoje, kurioje jam leista dalyvauti.
  5. Visos konkretaus pirkimo procedūros, konkretaus pirkimo sąlygos teikiamos, taip pat konkretaus pirkimo sąlygų paaiškinimai, bet koks kitas pirkimo vykdytojo ir tiekėjo susirašinėjimas vykdomi tik CVP IS priemonėmis.
  6. Tiekėjas, gavęs kvietimą dalyvauti konkrečiame pirkime, nėra įpareigotas teikti pasiūlymo.
  7. Pateikdamas pasiūlymą, tiekėjas sutinka su visais reikalavimais, nustatytais DPS sukūrimo sąlygose ir konkretaus pirkimo sąlygose bei patvirtina, kad paraiškoje nurodyta informacija nepasikeitė.
  8. Pirkimo vykdytojas nereikalauja, kad tiekėjų grupės pateiktą pasiūlymą pripažinus laimėjusiu ir pasiūlius sudaryti sutartį, ši tiekėjų grupė įgytų tam tikrą teisinę formą.
  9. Sutartis bus sudaroma su pirkimo vykdytoju, Vilniaus miesto savivaldybės administracija arba su Vilniaus miesto savivaldybės administracijos pavaldžia įstaiga.

### KVIETIMO INFORMACIJA

* 1. Pasiūlymų pateikimo terminas nurodomas CVP IS.
  2. Pasiūlymai turi galioti ne trumpiau kaip 90 kalendorinių dienų. Jei pasiūlyme nenurodytas jo galiojimo terminas, laikoma, kad jis galioja tiek, kiek nustatyta šiame punkte.
  3. Šiuo konkrečiu pirkimu siekiamas įsigyti pirkimo objektas, jo savybės, kiekiai (apimtys) yra nurodomi Techninėje specifikacijoje (1 priedas).

Jeigu konkretaus pirkimo objektas skaidomas į dalis:

Šio konkretaus pirkimo objektas skaidomas į [įrašykite dalių skaičių] dalis (-ių), kurių apimtys ir dalykas, reikalavimai yra pateikiami techninėje specifikacijoje (1 priedas). Tiekėjas gali pateikti pasiūlymą vienai, kelioms ar visoms pirkimo objekto dalims. Tiekėjas pasiūlymą privalo pateikti visai atitinkamos pirkimo objekto dalies apimčiai.

Jeigu konkretaus pirkimo objektas neskaidomas į dalis:

Šio konkretaus pirkimo objektas neskaidomas į dalis. Tiekėjai turi pateikti pasiūlymą dėl visos šio konkretaus pirkimo sąlygose nurodytos pirkimo objekto apimties. Konkretaus pirkimo objekto neskaidymo į dalis pagrindimas: [įrašomas pagrindimas].

* 1. Pirkimo vykdytojas ekonomiškai naudingiausią pasiūlymą išrenka pagal kainą. Su tiekėju, kurio pasiūlymas vadovaujantis šio konkretaus pirkimo sąlygomis bus pripažintas laimėjusiu, bus raštu sudaroma sutartis, kurios sąlygos pateikiamos šio konkretaus pirkimo sąlygų 3 priede.
  2. Pirkimo vykdytojas suteiks galimybę apžiūrėti pirkimo objektą, tačiau apžiūros metu nebus atsakoma į tiekėjo klausimus dėl pirkimo objekto ar pirkimo dokumentų nuostatų. Kilusius klausimus tiekėjas turi užduoti pirkimo sąlygų 3 skyriuje „Konkretaus pirkimo sąlygų paaiškinimas ir patikslinimas“ nustatyta tvarka ir terminais.

2.7. Pirkimo vykdytojas numato tiesioginio atsiskaitymo su subtiekėjais galimybę. Tokio atsiskaitymo tvarka nurodyta Sutarties 10 skyriuje.

### KONKRETAUS PIRKIMO SĄLYGŲ PAAIŠKINIMAS IR PATIKSLINIMAS

* 1. Gavęs kvietimą pateikti pasiūlymą, tiekėjas CVP IS priemonėmis gali kreiptis į pirkimo vykdytoją dėl konkretaus pirkimo sąlygų patikslinimo ar paaiškinimo. Nesibaigus pasiūlymų dėl konkretaus pirkimo pateikimo terminui, pirkimo vykdytojas turi teisę savo iniciatyva paaiškinti, patikslinti konkretaus pirkimo sąlygas.
  2. Prašymai paaiškinti konkretaus pirkimo sąlygas gali būti pateikiami CVP IS susirašinėjimo priemonėmis ne vėliau kaip likus 6 dienoms iki pasiūlymų pateikimo termino pabaigos. Tiekėjai turėtų būti aktyvūs ir pateikti klausimus ar paprašyti paaiškinti konkretaus pirkimo sąlygas iš karto jas išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymų turinio keisti nebus galima.
  3. Atsakydamas į kiekvieną tiekėjo CVP IS priemonėmis pateiktą prašymą paaiškinti konkretaus pirkimo sąlygas, jeigu jis buvo pateiktas nepasibaigus nustatytam terminui, pirkimo vykdytojas turi paaiškinimus, patikslinimus išsiųsti visiems tiekėjams, kurie buvo pakviesti pateikti pasiūlymus, ne vėliau kaip likus 4 dienoms iki pasiūlymų pateikimo termino pabaigos. Pirkimo vykdytojas, atsakydamas prašymą paaiškinti konkretaus pirkimo sąlygas pateikusiam tiekėjui, kartu siunčia paaiškinimus visiems tiekėjams CVP IS priemonėmis, kurie pakviesti pateikti konkrečius pasiūlymus, bet nenurodo, kuris tiekėjas pateikė prašymą paaiškinti konkretaus pirkimo sąlygas.
  4. Pirkimo vykdytojas paaiškinti, patikslinti konkretaus pirkimo sąlygas savo iniciatyva gali nesibaigus pasiūlymų pateikimo terminui.
  5. Pirkimo vykdytojas nerengs susitikimų su tiekėjais dėl konkretaus pirkimo sąlygų paaiškinimo.

### 4. REIKALAVIMAI PASIŪLYMŲ RENGIMUI IR PATEIKIMUI

* 1. Vadovaudamasis konkretaus pirkimo sąlygų nuostatomis tiekėjas teikia pasiūlymą CVP IS „pasiūlymų dėžutėje“. Pasiūlymą sudaro tiekėjo CVP IS priemonėmis pateiktų dokumentų visuma (įskaitant pasiūlymo paaiškinimus (jei tokių bus)).
  2. Pasiūlymai turi būti rengiami, susirašinėjimas tarp tiekėjo ir pirkimo vykdytojo vykdomas – lietuvių kalba. Jei su pasiūlymu pateikiami dokumentai negali būti pateikiami lietuvių kalba, šie dokumentai turi būti pateikti originalo kalba, pridedant jų vertimą į lietuvių kalbą (vertimas turi būti patvirtintas vertimą atlikusio asmens parašu). Pirkimo vykdytojui turint įtarimų dėl pasiūlyme pateikto dokumento vertimo kokybės ir (ar) jo atitikties dokumento originalo turiniui, pirkimo vykdytojas reikalauja pateikti vertimą su atlikusio asmens parašu ir vertimų biuro antspaudu (jei turi) patvirtintą šio dokumento vertimą arba kad vertimą atlikusio asmens parašas būtų patvirtintas notariškai.
  3. Tiekėjams pateikti alternatyvių pasiūlymų neleidžiama. Tiekėjui pateikus alternatyvų pasiūlymą (-us), jo pasiūlymas kartu su alternatyviu (-iais) pasiūlymu (-ais) bus atmestas.
  4. Tiekėjui, teikiančiam pasiūlymą savarankiškai ar kaip tiekėjų grupės nariui, nedraudžiama būti kito tiekėjo subtiekėju ar ūkio subjektu, kurio pajėgumais remiamasi kitas tiekėjas, tame pačiame pirkime, tačiau tai negali sąlygoti draudžiamų susitarimų.
  5. Apskaičiuojant pasiūlymo kainą (sąnaudas), turi būti atsižvelgta į visą konkrečiose pirkimo sąlygose nurodytą pirkimo objekto apimtį ir reikalavimus, kainos sudėtines dalis ir pan. PVM nurodomas atskirai. Jei tiekėjas yra ne PVM mokėtojas, jis turi apie tai nurodyti pasiūlyme, nurodant teisinį pagrindą. Tiekėjas turi įvertinti ar sutarties vykdymo metu netaps PVM mokėtoju. Jei tiekėjas vykdydamas sutartį taps PVM mokėtoju, jis pasiūlyme turi nurodyti kainą su PVM. Pasiūlymų kainos bus vertinamos ir lyginamos su visais mokesčiais, įskaitant PVM. Tuo atveju, kai mokesčius reguliuojančių įstatymų ir jų įgyvendinamųjų teisės aktų nustatyta tvarka pirkimo vykdytojas pats turi sumokėti PVM į valstybės biudžetą už įsigytą pirkimo objektą, šis mokestis įskaičiuojamas į pasiūlymo kainą (jeigu tiekėjas jo neįskaičiavo pateikdamas pasiūlymą, palyginimo tikslais jį įskaičiuoja pats pirkimo vykdytojas). Į pasiūlymo kainą privalo būti įskaičiuoti visi mokesčiai bei visos kitos tiekėjo patirtos ir (ar) galimos patirti tiesioginės ir netiesioginės išlaidos ir mokesčiai, susiję su pirkimo objektu (išskyrus tuos atvejus, kai konkretaus pirkimo sąlygose aiškiai nurodyta, kad tam tikros konkrečios išlaidos neturi būti įskaičiuotos į sutarties kainą.
  6. Bendra pasiūlymo kaina (sąnaudos) su PVM turi būti nurodyta dviejų skaitmenų po kablelio tikslumu. Šią kainą sudarančios kainos sudedamosios dalys ar įkainiai gali būti išreikštos neribojant skaitmenų po kablelio kiekio.
  7. Tiekėjas gali užšifruoti teikiamą pasiūlymą:

4.7.1. Tiekėjas, nusprendęs pateikti užšifruotą pasiūlymą, turi:

4.7.1.1. iki konkrečių pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukcija, kaip tiekėjui užšifruoti pasiūlymą galima rasti [Viešųjų pirkimų tarnybos interneto svetainėje](https://vpt.lrv.lt/uploads/vpt/documents/files/LT_versija/CVP_IS/Mokymu_medziaga/Tiekejams/Uzsifravimo_instrukcija.pdf).

4.7.1.2. iki pirminio susipažinimo su pasiūlymais vokų atplėšimo procedūros („vokų atplėšimo“) pradžios (kaip nustatyta šio konkretaus pirkimo sąlygų 4.1 punkte) CVP IS susirašinėjimo priemonėmis pateikti slaptažodį, su kuriuo pirkimo vykdytojas galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: pirkimo vykdytojo oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su pirkimo vykdytoju oficialiu jo telefonu ir (arba) kitais būdais).

4.7.2. Tiekėjui užšifravus visą pasiūlymą ir laiku nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasis pirkimo vykdytojas negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – pirkimo vykdytojas tiekėjo pasiūlymą atmeta kaip neatitinkantį konkretaus pirkimo sąlygose nustatytų reikalavimų (tiekėjas nepateikė pasiūlymo kainos).

* 1. Jeigu konkretų pasiūlymą teikia tiekėjas, kuris yra tiekėjų grupė, kuriai buvo leista dalyvauti DPS, kartu su pasiūlymu pateikia jungtinės veiklos sutarties kopiją. Jungtinės veiklos sutartyje privalo būti nurodyta (jei žemiau nurodyta informacija nebuvo pateikta kartu su paraiška):

4.8.1. tiekėjų grupės sudėtis ir kiekvieno tiekėjų grupės dalyvio įsipareigojimai vykdant numatomą su pirkimo vykdytoju sudaryti sutartį, šių įsipareigojimų vertės dalis, tenkanti kiekvienai sutarties šaliai, įeinanti į bendrą sutarties vertę;

4.8.2. solidari, kiekvieno jungtinės veiklos sutarties dalyvio atskirai ir visų kartu, atsakomybė už įsipareigojimų ir prievolių pirkimo vykdytojui nevykdymą (nepriklausomai nuo jų įnašo pagal jungtinės veiklos sutartį);

4.8.3 kuris šios sutarties dalyvis yra įgaliojamas tiekėjų grupės vardu teikti pasiūlymą, o laimėjus konkretų pirkimą, – pasirašyti sutartį su pirkimo vykdytoju, teikti sąskaitas faktūras atsiskaitymams (mokėjimai bus atliekami tik vienam iš jungtinės veiklos sutarties dalyvių), pasirašyti su sutarties vykdymu susijusius dokumentus (įgaliotas dalyvis) ir kt.

* 1. Tiekėjas savo pasiūlymą privalo parengti ir pateikti pagal konkretaus pirkimo sąlygų ir jų priedų reikalavimus. Pateikiama užpildyta pasiūlymo forma, parengta pagal šių konkretaus pirkimo sąlygų 1 priede pateiktą formą. Tiekėjo pasiūlyme taip pat turi būti nurodyta ši informacija ir su pasiūlymu turi būti pateikti šie dokumentai:
     1. užpildytas atnaujintas EBVPD (DPS sukūrimo sąlygų 3 priedas), jei anksčiau tiekėjo teiktame EBVPD nurodytos aplinkybės keitėsi, arba patvirtinimas, kad anksčiau teiktame (teiktuose) EBVPD informacija nėra pasikeitusi.
     2. užpildyta atnaujinta Viešųjų pirkimų tarnybos nustatytos formos atitikties deklaracija ir (arba) deklaracija dėl atitikties Reglamento nuostatoms (tarptautinio pirkimo atveju), jeigu pasikeitė ir (ar) pasipildė anksčiau tiekėjo nurodyta informacija, pavyzdžiui, buvo nurodyti papildomi subtiekėjai;
     3. dokumentas, patvirtinantis, kad asmuo, kuris pasirašė pasiūlymą (jei jis ne tiekėjo vadovas), turėjo teisę jį pasirašyti;
     4. pasiūlymo galiojimą užtikrinantis dokumentas (jeigu reikalaujama) ir apmokėjimą patvirtinančio dokumento kopija, įrodanti, kad draudimo įmoka už išduotą pasiūlymo laidavimo draudimo raštą yra sumokėta (jei pateikiamas laidavimo draudimas).
     5. jei tiekėjas pasitelkia subtiekėjus, subtiekėjo deklaracija ar kitas dokumentas, patvirtinantis jo sutikimą būti subtiekėju pirkime, taip pat šių subtiekėjų EBVPD (jei buvo nustatomi reikalavimai dėl šių subjektų pašalinimo pagrindų), jeigu subtiekėjų EBVPD dar nebuvo pateikti.
     6. jungtinės veiklos sutarties kopija (kai pasiūlymą teikia tiekėjų grupė);

Jeigu fiksuoto įkainio sutartis:

* + 1. Įkainotų veiklų sąrašas, tiekėjo užpildytas pagal pateiktą įkainotos veiklos sąrašo formą, .xls formatu, bei užpildytas ir pasirašytas .pdf formatu (Pasiūlymo formos 1 priedas)

4.9.8. [...] pirkimo vykdytojas įrašo kitus reikiamus dokumentus, kuriuos turi pateikti tiekėjas.

* 1. Pasiūlymas gali būti pasirašytas fiziniu parašu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Pirkimo vykdytojui kilus abejonių dėl dokumentų tikrumo, jis turi teisę reikalauti pateikti dokumentų originalus. Gali būti:

4.10.1 pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;

* + 1. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).
  1. Pasiūlymai turi būti pateikti CVP IS priemonėmis iki pasiūlymų pateikimo termino pabaigos. Pirkimo vykdytojas turi teisę pratęsti pasiūlymų pateikimo terminą ir privalo tai padaryti VPĮ 40 straipsnio 4 dalyje. Apie naują pasiūlymų pateikimo terminą CVP IS susirašinėjimo priemonėmis vienu metu informuojami visi tiekėjai, kuriems buvo išsiųstas kvietimas pateikti pasiūlymą.
  2. Kiekvienas tiekėjas viename konkrečiame pirkime gali pateikti tik vieną pasiūlymą savarankiškai arba kaip tiekėjų grupės narys. Pateikus daugiau nei vieną pasiūlymą, visi tokie pasiūlymai bus atmesti. Jeigu pirkimo objektas suskaidytas į dalis, kuriai kiekvienai numatoma sudaryti atskirą sutartį, tiekėjas gali pateikti pirkimo vykdytojui po vieną pasiūlymą dėl vienos, kelių ar visų pirkimo objekto dalių.
  3. Kol nesibaigė pasiūlymų pateikimo terminas, tiekėjas turi teisę CVP IS priemonėmis pakeisti arba atšaukti savo pasiūlymą, neprarasdamas teisės į pasiūlymo galiojimo užtikrinimą (jei toks užtikrinimas yra reikalaujamas). Norėdamas vėl pateikti atšauktą ir pakeistą pasiūlymą, tiekėjas turi jį pateikti iš naujo. Norėdamas atšaukti ar pakeisti pasiūlymą, tiekėjas CVP IS pasiūlymo lange spaudžia „Atsiimti pasiūlymą“. Po pasiūlymų pateikimo termino pabaigos tiekėjas negali nei atsiimti (atšaukti), nei pakeisti jau pateikto savo pasiūlymo.
  4. Tiekėjas pasiūlyme turi aiškiai nurodyti, kuri pasiūlymo informacija yra **konfidenciali**, vadovaujantis VPĮ 20 straipsniu. Jei tokia informacija pasiūlyme nebus nurodyta, tuomet bus laikoma, kad bet kuri pateiktame pasiūlyme nurodyta informacija nėra konfidenciali. Konfidencialia informacija negali būti laikomos pasiūlymo charakteristikos, į kurias turi būti atsižvelgiama vertinant pasiūlymus, taip pat informacija, nurodyta VPĮ 20 straipsnio 2 dalyje. Pirkimo vykdytojui kilus abejonių, ar konkreti informacija pagrįstai nurodyta konfidencialia, privalo kreiptis į tiekėją, prašydamas pagrįsti informacijos konfidencialumą. Jeigu tiekėjas per pirkimo vykdytojo nurodytą terminą (kuris negali būti trumpesnis kaip 3 darbo dienos) nepateiks tokių įrodymų arba nepateiks pagrįstų argumentų ir (ar) įrodymų, jog informacija pagrįstai nurodyta kaip konfidenciali, bus laikoma, kad tokia informacija yra nekonfidenciali. Gavęs konkrečiame pirkime dalyvaujančio tiekėjo prašymą susipažinti su tiekėjo pasiūlymu, kuriame nurodyta konfidenciali informacija, pirkimo vykdytojas suteiks tiek informacijos, kiek reikia tiekėjui sprendžiant dėl poreikio ginti savo teisėtus interesus (kiekvienu konkrečiu atveju individualiai) (pavyzdžiui, pateikdamas pasiūlymo aspektų santrauką ir jų technines charakteristikas, taip, kad nebūtų galima nustatyti konfidencialios informacijos). Jei tiekėjo pasiūlyme nurodyta konfidenciali informacija, pirkimo vykdytojo vertinimu, nėra konfidenciali, prieš supažindindamas kitą tiekėją su tokiu pasiūlymu, jis apie tokius savo ketinimus informuos konfidencialią informaciją savo pasiūlyme nurodžiusį tiekėją.

### PASIŪLYMO GALIOJIMO UŽTIKRINIMAS

* 1. Pasiūlymo galiojimo užtikrinimas netaikomas.

arba

5.1.Dalyvis privalo užtikrinti savo Galutinio pasiūlymo galiojimą ne mažesne kaip X Eur suma vienu iš šių būdų: banko garantija arba draudimo bendrovės laidavimu. Pasiūlymo galiojimo užtikrinimo terminas įtvirtintas Pirkimo sąlygų 5 priede.

* 1. Reikalavimai banko garantijai:

5.2.1. Neatšaukiama.

5.2.2. Besąlyginė.

5.2.3. Turi būti taikoma Lietuvos Respublikos teisė ir Tarptautinių prekybos rūmų patvirtintos taisyklės (toliau – Taisyklės) – „The ICC Uniform rules for demand guarantees“ (Leidinio Nr. 758). Atsiradus nesutapimams tarp Taisyklių ir Lietuvos Respublikos teisės, prioritetas taikomas Taisyklių nuostatoms.

5.2.4. Turi būti pasirašyta ją išdavusio subjekto kvalifikuotu elektroniniu parašu, atitinkančiu VPĮ 22 straipsnio 11 dalies 2 ir 3 punktuose nustatytus reikalavimus.

* 1. Reikalavimai laidavimo draudimui:

5.3.1. Neatšaukiamas.

5.3.2. Besąlyginis

5.3.3. Turi būti pasirašytas jį išdavusio subjekto kvalifikuotu elektroniniu parašu, atitinkančiu VPĮ 22 straipsnio 11 dalies 2 ir 3 punktuose nustatytus reikalavimus

5.3.4. Kartu turi būti pateikiama:

5.3.4.1. Pasirašyto draudimo liudijimo (poliso) kopija arba originalas, pasirašytas draudiko arba jo įgalioto asmens el. parašu;

* + - 1. Apmokėjimą patvirtinančio dokumento kopija, įrodanti, kad draudimo įmoka už išduotą pasiūlymo laidavimo draudimo raštą yra sumokėta.
  1. Dalyvis netenka Pasiūlymo galiojimo užtikrinimo esant bent vienai šių sąlygų:
     1. pasibaigus nustatytam Pasiūlymų pateikimo terminui, tiekėjas atšaukia arba pakeičia Galutinį pasiūlymą;
     2. Pirkimą laimėjęs tiekėjas raštu atsisako pasirašyti Pirkimo sutartį, arba atsisako sudaryti Pirkimo sutartį VPĮ, Pirkimo sąlygose ir Galutiniame pasiūlyme nustatytomis sąlygomis, arba jos nepasirašo per Pirkimo vykdytojo nustatytą laiką, arba atsisako ją sudaryti Pirkimo sąlygose ir Galutiniame pasiūlyme nurodytomis sąlygomis, arba per Pirkimo sutartyje nustatytą terminą nepateikia Pirkimo sutarties įvykdymo užtikrinimo.
  2. Prieš pateikdamas užtikrinimą patvirtinantį dokumentą, Dalyvis gali prašyti Pirkimo vykdytojo patvirtinti, kad jis sutinka priimti jo siūlomą užtikrinimą patvirtinantį dokumentą. Tokiu atveju Pirkimo vykdytojas atsako Dalyviui ne vėliau kaip Pirkimo sąlygų 5 priede nustatytą terminą. Šis patvirtinimas iš Pirkimo vykdytojo neatima teisės atmesti Pasiūlymo galiojimo užtikrinimo gavus informacijos, kad Pasiūlymo galiojimą užtikrinantis ūkio subjektas tapo nemokus ar neįvykdė įsipareigojimų Pirkimo vykdytojui arba kitiems ūkio subjektams, ar netinkamai juos vykdė.
  3. Pirkimo vykdytojas gali prašyti Dalyvius pratęsti Pasiūlymo galiojimo užtikrinimo laiką iki konkrečiai nurodytos datos.
  4. Pasiūlymo galiojimo užtikrinimas Dalyviui grąžinamas (arba atsisakoma teisių į jį) per Pirkimo sąlygų 5 priede nustatytą terminą įvykus bent vienai iš šių sąlygų:
     1. pasibaigia Pasiūlymų užtikrinimo galiojimo laikas ir Dalyvis jo nepratęsia ir (ar) nepateikia naujo Pasiūlymo galiojimo užtikrinimą patvirtinančio dokumento (jeigu jo reikalaujama);
     2. įsigalioja pasirašyta Pirkimo sutartis;
     3. nutraukiamos Pirkimo procedūros.

### SUSIPAŽINIMAS SU PASIŪLYMAIS

* 1. Pirminis susipažinimas su pasiūlymais („vokų atplėšimas“) vyks praėjus 45 minutėms po pasiūlymų pateikimo termino, kuris nurodytas CVP IS, pabaigos.
  2. Tiekėjai ir jų atstovai susipažinimo su pasiūlymais, pasiūlymų nagrinėjimo, vertinimo ir palyginimo procedūrose nedalyvauja.

### PASIŪLYMŲ VERTINIMAS

* 1. Pirkimo vykdytojas pasiūlymus vertina ir pasiūlymų eilę sudaro pagal kriterijus ir tvarką, nustatytus šiose pirkimo sąlygose.
  2. Pasiūlymų techniniams duomenims įvertinti gali būti pasitelkti ekspertai (vertinamo objekto žinovai).
  3. Atlikęs pradinį susipažinimą su pasiūlymais, pirkimo vykdytojas:

7.3.1. įvertina ar pasiūlymas atitinka konkretaus pirkimo sąlygose nustatytus, su pirkimo objektu nesusijusius, reikalavimus, įskaitant nuostatas dėl alternatyvių pasiūlymų pateikimo;

7.3.2. jeigu buvo pateiktas atnaujintas EBVPD, remiantis jame pateiktais duomenimis patikrina ar pasiūlymą pateikęs tiekėjas (ūkio subjektai, kurių pajėgumais tiekėjas remiasi ir subtiekėjai – kai taikoma) netenkina DPS sukūrimo sąlygose nustatytų pašalinimo pagrindų bei ar atitinka kvalifikacijos reikalavimus ir, jeigu taikytina, reikalavimus dėl kokybės vadybos sistemos ir aplinkos apsaugos vadybos sistemos standartų. Apie šio patikrinimo rezultatus per 3 darbo dienas raštu informuoja tiekėjus, pagrįsdamas priimtus sprendimus. Teisę dalyvauti tolesnėse konkretaus pirkimo procedūrose turi tik tie tiekėjai, dėl kurių nenustatyti pašalinimo pagrindai, kurie atitinka keliamus kvalifikacijos reikalavimus ir, jeigu taikoma, reikalavimus dėl kokybės vadybos ir (arba) aplinkos apsaugos vadybos sistemos standartų;

7.3.3. nagrinėja, vertina ir palygina pateiktus pasiūlymus, vadovaudamasis konkretaus pirkimo sąlygų nuostatomis. Pirkimo vykdytojo neatmesti pasiūlymai vertinami pagal skelbime apie pirkimą nurodytus ir konkrečiame pirkime patikslintus vertinimo kriterijus.

7.3.4. vykdo elektroninį aukcioną (kai taikoma);

7.3.5 įvertina ar tiekėjo pasiūlyta kaina ir (ar) sąnaudos nėra per didelės, pirkimo vykdytojui nepriimtinos. Taikomos VPĮ 45 straipsnio 1 dalies 5 punkto nuostatos;

7.3.6. tikrina, ar nebuvo pasiūlyta neįprastai maža kaina. Jeigu pasiūlymo kaina ir (ar) sąnaudos atrodo neįprastai mažos, CVP IS susirašinėjimo priemonėmis kreipiasi į tiekėją, kad šis per pirkimo vykdytojo nustatytą protingą terminą pagrįstų pasiūlyme nurodyto pirkimo objekto ar jo sudedamųjų dalių kainą ir (ar) sąnaudas.

7.3.7. kreipiasi į ekonomiškai naudingiausią pasiūlymą pateikusį tiekėją prašydamas pateikti aktualius dokumentus, patvirtinančius DPS sukūrimo sąlygose nurodytų pašalinimo pagrindų nebuvimą, įrodančius atitiktį DPS sukūrimo sąlygose nustatytiems kvalifikacijos reikalavimams ir, jeigu taikytina, patvirtinančius jo atitiktį kokybės vadybos sistemos ir (arba) aplinkos apsaugos vadybos sistemos standartams. Taikomos DPS sukūrimo sąlygų 14 skyriaus nuostatos.

7.3.8. kilus abejonių dėl tiekėjo laisvos formos deklaracijoje nurodytos informacijos teisingumo kreipiasi į ekonomiškai naudingiausią pasiūlymą pateikusį tiekėją pateikti šioje deklaracijoje nurodytą informaciją patvirtinančius, VPĮ 51 straipsnio 12 dalyje nurodytus ar kitus pirkimo vykdytojui priimtinus dokumentus (kai taikoma);

7.3.9. kilus abejonių dėl tiekėjo deklaracijoje dėl (ne)atitikties Reglamento nuostatoms nurodytos informacijos teisingumo, kreipiasi į ekonomiškai naudingiausią pasiūlymą pateikusį tiekėją pateikti dokumentus, įrodančius deklaracijoje pateiktų duomenų teisingumą (kai taikoma);

7.3.10. kreipiasi į ekonomiškai naudingiausią pasiūlymą pateikusį tiekėją pateikti vieną (esant poreikiui – kelis) VPĮ 51 straipsnio 12 dalyje numatytą dokumentą (kai taikomos VPĮ 47 straipsnio 9 dalies nuostatos);

7.3.11. kreipsis į ekonomiškai naudingiausią pasiūlymą pateikusį tiekėją pateikti vieną (esant poreikiui – kelis) VPĮ 39 straipsnio 3 dalyje numatytą dokumentą (kai taikomos VPĮ 37 straipsnio 9 dalies arba PĮ 50 straipsnio 9 dalies nuostatos);

7.3.12. kreipiasi į Nacionaliniam saugumui užtikrinti svarbių objektų apsaugos koordinavimo komisiją dėl numatomo sudaryti sandorio atitikties nacionalinio saugumo interesams (kai taikoma).

* 1. Jeigu tiekėjas pateikė netikslius, neišsamius ar klaidingus dokumentus ar duomenis apie atitiktį konkretaus pirkimo sąlygų reikalavimams arba šių dokumentų ar duomenų trūksta, pirkimo vykdytojas prašo (kai jis tai gali daryti nepažeisdama lygiateisiškumo ir skaidrumo principų) tiekėją šiuos dokumentus ar duomenis patikslinti, papildyti arba paaiškinti per pirkimo vykdytojo nustatytą protingą terminą. Duomenys ir (arba) dokumentai tikslinami, aiškinami ar papildomi vadovaujantis Viešųjų pirkimų tarnybos nustatytomis taisyklėmis[[2]](#footnote-3).
  2. Pirkimo vykdytojas gali nevertinti viso tiekėjo pasiūlymo, jeigu patikrinęs jo dalį nustato, kad, vadovaujantis konkretaus pirkimo sąlygų reikalavimais, pasiūlymas turi būti atmestas (ši nuostata netaikoma, jeigu tiekėjo pasiūlyme nurodyta kaina viršija konkrečiam pirkimui skirtas lėšas, o ekonomiškai naudingiausias pasiūlymas išrenkamas pagal sąnaudų arba kainos ar sąnaudų ir kokybės santykį ir pirkimo vykdytojas konkretaus pirkimo sąlygose nėra nurodęs konkrečiam pirkimui skirtos lėšų sumos (išskyrus atvejus, kai atmetami visi gauti pasiūlymai).

### PASIŪLYMŲ ATMETIMO PAGRINDAI

8.1. Tiekėjo pateiktas pasiūlymas yra atmetamas ir jis pašalinamas iš konkretaus pirkimo, jeigu yra bent viena iš šių sąlygų :

8.1.1. tiekėjas pirkimo vykdytojui paprašius nepratęsia pasiūlymo galiojimo ir (ar), kai taikoma, nepateikia naujo pasiūlymo galiojimo užtikrinimo;

8.1.2. tiekėjas iki susipažinimo su pasiūlymais pradžios nepateikė pasiūlymo iššifravimo slaptažodžio;

8.1.3. tiekėjas turi būti pašalintas vadovaujantis DPS sukūrimo sąlygų nuostatomis dėl pašalinimo pagrindų, taip pat ir tais atvejais, kai tiekėjas remiasi ūkio subjekto pajėgumais, arba pasitelkia subtiekėją ir jiems pagal DPS sukūrimo sąlygas, keliami reikalavimai dėl pašalinimo pagrindų, tačiau ūkio subjekto ar subtiekėjo padėtis atitinka nustatytus pašalinimo pagrindus ir pirkimo vykdytojo nurodymu tiekėjas nepakeitė šio ūkio subjekto ar subtiekėjo į pašalinimo pagrindų neatitinkantį ūkio subjektą. Tiekėjai nepašalinami iš konkretaus pirkimo procedūros jeigu yra sąlygos, nustatytos VPĮ 46 straipsnio 3 ir 10 dalyse, tačiau tiekėjas negali pasinaudoti 46 straipsnio 10 dalyje numatyta galimybe VPĮ 46 straipsnio 11 ir 12 dalyse nustatytais atvejais. Taip pat taikomos VPĮ 46 straipsnio 7 ir 8 dalių nuostatos;

8.1.4. tiekėjas neatitinka DPS sukūrimo sąlygose nustatytų kvalifikacijos reikalavimų ir (arba), jeigu taikoma, kokybės vadybos sistemos ir aplinkos apsaugos vadybos sistemos standarto ir (ar) subjektas, kurio pajėgumais remiasi tiekėjas, netenkina jam keliamų kvalifikacijos reikalavimų ir pirkimo vykdytojo nurodymu nebuvo pakeistas į reikalavimus atitinkantį ūkio subjektą;

8.1.5. per pirkimo vykdytojo nustatytą terminą nepatikslino, nepapildė, nepaaiškino savo pasiūlymo;

8.1.6. tiekėjas per pirkimo vykdytojo nustatytą terminą patikslino, papildė, paaiškino pasiūlymą ir tai lėmė esminį jo pasiūlymo pakeitimą;

8.1.7. pasiūlymas neatitinka pirkimo dokumentų reikalavimų ir jo trūkumai negali būti ištaisyti vadovaujantis Viešųjų pirkimų tarnybos nustatytomis taisyklėmis[[3]](#footnote-4).

8.1.8. tiekėjas pasiūlymą pateikė ne CVP IS priemonėmis arba pateikė CVP IS susirašinėjimo priemonėmis (t. y., ne taip, kaip nustatyta šių sąlygų 4.1 punkte);

8.1.9. pasiūlyme nurodyta kaina pirkimo vykdytojui yra per didelė ir nepriimtina, išskyrus VPĮ 45 straipsnio 1 dalies 5 punkte numatytus atvejus. Jeigu šiuo pagrindu atmetamas ekonomiškai naudingiausias pasiūlymas, o pirkimo vykdytojas nėra konkretaus pirkimo sąlygose nurodęs konkrečiam pirkimui skirtos lėšų sumos, kiti pasiūlymai negali būti nustatyti laimėjusiais;

8.1.10. pasiūlyme nurodyta neįprastai maža kaina ir (ar) sąnaudos ir tiekėjas nepateikia tinkamų pasiūlytos neįprastai mažos kainos ir (ar) sąnaudų pagrįstumo įrodymų;

8.1.11. pasiūlymas, kuriame nurodyta neįprastai maža kaina ir (ar) sąnaudos, neatitinka VPĮ 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų;

8.1.12. pasiūlyme neįprastai mažos kainos ir (ar) sąnaudos pasiūlytos dėl to, kad tiekėjas yra gavęs valstybės pagalbą, tačiau tiekėjas negali per pakankamą pirkimo vykdytojo nustatytą laikotarpį įrodyti, kad valstybės pagalba buvo suteikta teisėtai. Atmetęs pasiūlymą šiuo pagrindu, pirkimo vykdytojas apie tai praneša Europos Komisijai. Valstybės pagalba laikoma bet kuri priemonė, atitinkanti Sutarties dėl Europos Sąjungos veikimo 107 straipsnio 1 dalyje nustatytus kriterijus;

8.1.13. pasiūlymas neatitinka to, kad vykdant sutartį būtų laikomasi aplinkos apsaugos, socialinės ir darbo teisės įpareigojimų, nustatytų Europos Sąjungos ir nacionalinėje teisėje, kolektyvinėse sutartyse ir VPĮ 5 priede nurodytose tarptautinėse konvencijose;

8.1.14. paaiškėja, kad ekonomiškai naudingiausią pasiūlymą pateikusio tiekėjo pasiūlymas neatitinka VPĮ 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų;

* + 1. netenkinami DPS sukūrimo sąlygose nustatyti reikalavimai, susiję su nacionaliniu saugumu (kai taikoma);
    2. tiekėjas neatitinka Reglamente nustatytų reikalavimų (kai taikoma);
    3. Lietuvos Respublikos Vyriausybė yra priėmusi sprendimą, patvirtinantį, kad ketinamas sudaryti sandoris neatitinka nacionalinio saugumo interesų vadovaujantis Nacionaliniam saugumui užtikrinti svarbių objektų apsaugos įstatymu (kai taikoma);
    4. tiekėjas neturi reikalaujamo profesinio pajėgumo, kai pirkimo vykdytojas nustato tiekėjo interesų konfliktą, galintį neigiamai paveikti sutarties vykdymą;
  1. Pirkimo vykdytojas gali atmesti pasiūlymus kitais konkretaus pirkimo sąlygose nurodytais pagrindais.
  2. Apie pasiūlymo atmetimą ir tokio atmetimo priežastis tiekėjas informuojamas raštu CVP IS priemonėmis.

### PASIŪLYMŲ EILĖ IR LAIMĖTOJO NUSTATYMAS

* 1. Išnagrinėjęs, įvertinęs ir palyginęs pateiktus pasiūlymus, pirkimo vykdytojas nustato pasiūlymų eilę (išskyrus atvejus, kai pasiūlymą pateikia, arba įvertinus pasiūlymus liko tik vienas tiekėjas), į kurią įtraukia neatmestus pasiūlymus, ir nustato laimėjusį pasiūlymą bei priima sprendimą dėl sutarties sudarymo.
  2. Pasiūlymų eilė nustatoma ekonominio naudingumo mažėjimo tvarka. Jeigu kelių pateiktų pasiūlymų ekonominis naudingumas yra vienodas, nustatant pasiūlymų eilę pirmesnis į šią eilę įrašomas tiekėjas, kurio pasiūlymas CVP IS priemonėmis pateiktas anksčiausiai.

### INFORMAVIMAS APIE KONKRETAUS PIRKIMO PROCEDŪROS REZULTATUS

* 1. Pirkimo vykdytojas ne vėliau kaip per 3 darbo dienas nuo pasiūlymų eilės sudarymo ir laimėjusio pasiūlymo nustatymo CVP IS priemonėmis dalyvius ir kandidatus informuoja apie pirkimo procedūros rezultatus, vadovaujantis VPĮ 58 straipsnio nuostatomis. Pirkimo vykdytojas taip pat turi informuoti tiekėjus apie priežastis, dėl kurių buvo priimtas sprendimas nesudaryti sutarties.

### KONKRETAUS PIRKIMO PABAIGA

* 1. Konkretaus pirkimo (ar atskiros konkretaus pirkimo dalies) procedūros baigiasi, kai:

11.1.1. sudaroma sutartis ir pateikiamas sutarties įvykdymo užtikrinimas, jeigu jo buvo reikalaujama;

11.1.2. atmetami visi pasiūlymai;

11.1.3. nutraukiamos konkretaus pirkimo procedūros;

11.1.4. per nustatytą terminą nepateikiamas nė vienas pasiūlymas;

11.1.5. baigiasi pasiūlymų galiojimo laikas ir sutartis nesudaroma dėl priežasčių, kurios priklauso nuo tiekėjų;

11.1.6. visi tiekėjai atšaukia savo pasiūlymus ar atsisako sudaryti sutartį.

* 1. Pirkimo vykdytojas bet kuriuo metu iki sutarties sudarymo turi teisę savo iniciatyva nutraukti konkretaus pirkimo procedūras, jeigu atsirado aplinkybių, kurių nebuvo galima numatyti, arba konkretaus pirkimo sąlygose padaryta esminių klaidų, dėl kurių konkretus pirkimas tampa nebetikslingas ar jį įvykdžius būtų įsigytas pirkimo vykdytojo poreikių neatitinkantis pirkimo objektas. Pirkimo vykdytojas privalo konkretaus pirkimo procedūras nutraukti, jeigu buvo pažeisti VPĮ 17 straipsnio 1 dalyje nustatyti principai ir atitinkamos padėties negalima ištaisyti.
  2. Apie konkretaus pirkimo nutraukimą CVP IS priemonėmis informuojami visi tiekėjai, kuriems buvo išsiųstas kvietimas pateikti pasiūlymą konkrečiame pirkime.
  3. Jei DPS sukurta atlikus tarptautinės vertės pirkimo procedūrą, pasibaigus kiekvieno konkretaus pirkimo procedūroms šioje DPS, pirkimo vykdytojas paskelbia skelbimą apie sutarties sudarymą (neatsižvelgiant į konkretaus pirkimo ar po konkretaus pirkimo sudaromos sutarties vertę). Šie skelbimai gali būti sugrupuoti ir skelbiami kas ketvirtį ne vėliau kaip per 30 dienų ketvirčiui pasibaigus.
  4. Pasibaigus kiekvieno konkretaus pirkimo procedūroms pirkimo vykdytojas Viešųjų pirkimų tarnybai pateikia konkretaus pirkimo procedūrų ataskaitą (neatsižvelgiant į konkretaus pirkimo ar po konkretaus pirkimo sudaromos sutarties vertę).

### SUTARTIES SUDARYMAS

* 1. Sutartis sudaroma su tiekėju, kurio pasiūlymas, vadovaujantis konkretaus pirkimo sąlygų nustatyta tvarka pripažintas laimėjusiu, o jei konkretus pirkimas skaidomas į dalis – su tiekėjais, kurių pasiūlymai pripažinti laimėjusiais (pirkimo vykdytojas gali nuspręsti sudaryti vieną sutartį dėl pirkimo dalių, dėl kurių laimėtoju nustatytas tas pats tiekėjas).
  2. Sudarius sutartį, tačiau ne vėliau negu ta sutartis pradedama vykdyti, tiekėjas, kuris bus pripažintas laimėjusiu, įsipareigoja pirkimo vykdytojui pranešti tuo metu žinomų subtiekėjų pavadinimus, kontaktinius duomenis ir jų atstovus. Pirkimo vykdytojas taip pat reikalauja, kad tiekėjas informuotų apie minėtos informacijos pasikeitimus visu sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.
  3. Sutartis turi būti sudaroma nedelsiant.
  4. Tiekėjas, kurio pasiūlymas nustatytas laimėjusiu, sudaryti sutartį kviečiamas raštu ir jam nurodomas laikas, iki kada jis turi sudaryti sutartį.
  5. Laikoma, kad tiekėjas atsisakė sudaryti sutartį, kai yra bent vienas iš šių atvejų:
     1. tiekėjas raštu atsisako ją sudaryti;
     2. iki pirkimo vykdytojo nurodyto laiko nepasirašo sutarties;
     3. atsisako sudaryti sutartį VPĮ ir konkretaus pirkimo sąlygose nustatytomis sąlygomis.
  6. Jeigu laimėjęs tiekėjas atsisako sudaryti sutartį, arba jeigu iki pirkimo vykdytojo nurodyto termino nepateikia šiose sąlygose nustatyto sutarties įvykdymo užtikrinimą patvirtinančio dokumento (kai jo reikalaujama) arba neįvykdo kitų sutartyje nustatytų jos įsigaliojimo sąlygų, ją sudaryti siūloma tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti sutartį, nepateikusio sutarties įvykdymo užtikrinimo ar neįvykdžiusio sutarties įsigaliojimo sąlygų. Prieš siūlant sudaryti sutartį, pirkimo vykdytojas paprašo to tiekėjo aktualių dokumentų, patvirtinančių EBVPD nurodytą informaciją, išskyrus jei, jų jau buvo paprašyta arba šiuos dokumentus pirkimo vykdytojas jau turi iš ankstesnių pirkimo procedūrų ir (arba) vadovaujantis šiomis sąlygomis šių dokumentų nereikalaujama, taip pat įvertina, ar jo pasiūlymas neturėtų būti atmestas dėl kitų priežasčių.
  7. Sudarant sutartį, joje nekeičiama konkrečiame pasiūlyme nurodyta kaina, sąnaudos ir kitos sąlygos. Jeigu konkrečiame pasiūlyme kaina ir (ar) sąnaudos nurodytos kita valiuta nei euras, sutartyje kaina ir (ar) sąnaudos nurodomos perskaičiuotos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį pasiūlymų konkrečiame pirkime pateikimo dieną. Tuo atveju, kai mokesčius reguliuojančių įstatymų ir jų įgyvendinamųjų teisės aktų nustatyta tvarka pirkimo vykdytojas pats turi sumokėti PVM į valstybės biudžetą už įsigytą pirkimo objektą, į konkretaus pasiūlymo kainą ir (ar) sąnaudas įskaitytas šis mokestis sudarant sutartį išskaičiuojamas.
  8. Pirkimo vykdytojas laimėjusį pasiūlymą, sudarytą sutartį ir jos pakeitimus, išskyrus informaciją, kuriai taikomi VPĮ 20 straipsnio 5 dalyje nurodyti konfidencialios informacijos apsaugos reikalavimai arba kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus tiekėjo komercinius interesus arba turėtų neigiamą poveikį tiekėjų konkurencijai, ne vėliau kaip per 15 dienų nuo sutarties sudarymo ar jos pakeitimo dienos, bet ne vėliau kaip iki pirmojo mokėjimo pagal ją pradžios, skelbia CVP IS.

### SUTARTIES ĮVYKDYMO UŽTIKRINIMAS

* 1. Ne vėliau kaip per 7 (septynias) darbo dienas nuo Sutarties pasirašymo dienos Laimėjęs Dalyvis pateikia Pirkėjui Sutarties ir Pirkimo sąlygų 6 priedo reikalavimus atitinkantį Sutarties įvykdymo užtikrinimą. Reikalavimai Sutarties įvykdymo užtikrinimui nustatyti Sutartyje. Sutarties įvykdymo užtikrinimas turi galioti ne trumpiau, negu galioja pati Sutartis. Sutarties įvykdymo užtikrinimo dydis – ne mažiau kaip 5 proc. nuo Laimėjusio Dalyvio pasiūlymo kainos EUR be PVM.

### TEISĖ GINČYTI PIRKIMO VYKDYTOJO VEIKSMUS AR PRIIMTUS SPRENDIMUS

* 1. Tiekėjas, kuris mano, kad pirkimo vykdytojas nesilaikė VPĮ reikalavimų ir tuo pažeidė ar pažeis jo teisėtus interesus, VPĮ VII skyriuje nustatyta tvarka gali kreiptis į apygardos teismą, kaip pirmosios instancijos teismą.
  2. Tiekėjas, norėdamas iki pirkimo sutarties sudarymo teisme ginčyti pirkimo vykdytojo sprendimus ar veiksmus, pirmiausia elektroninėmis priemonėmis turi pateikti pretenziją pirkimo vykdytojui.
  3. Pretenzijos pateikimo pirkimo vykdytojui, prašymo pateikimo ar ieškinio pareiškimo teismui terminai nustatyti VPĮ 102 straipsnyje.

### PRIEDAI

### 15.1. 1 priedas. Konkretaus pasiūlymo forma;

### 15.2. 2 priedas. Techninė specifikacija;

### 15.3. 3 priedas. Sutarties projektas (vykdant konkretų pirkimą gali būti fiksuotos kainos arba fiksuoto įkainio sutartis);

### 15.4. 4 priedas. Tiekėjo deklaracija.

### 15.5. 5 priedas. Pasiūlymo galiojimo užtikrinimo forma.

### 15.6. 6 priedas. Sutarties įvykdymo užtikrinimo forma.

### Konkretaus pirkimo sąlygų 1 priedas „Pasiūlymo forma“

**PASIŪLYMAS**

**DĖL** **[DPS kategorija (kai taikoma), KONKRETAUS PIRKIMO PAVADINIMAS, NUMERIS AR KITA KONKRETŲ PIRKIMĄ IDENTIFIKUOJANTI INFORMACIJA]**

|  |
| --- |
|  |
| (Data) |
|  |
| (Vieta) |

|  |
| --- |
| UAB „Vilniaus vystymo kompanija“ |
| (Adresatas) |

1. **INFORMACIJA APIE TIEKĖJĄ**

|  |  |
| --- | --- |
| **Tiekėjo arba tiekėjų grupės dalyvių pavadinimas (-ai), juridinio asmens kodas (-ai)** *(jeigu pasiūlymą teikia fizinis asmuo – verslo ar individualios veiklos pažymėjimo nr. ar pan.)*, **adresas (-ai)** |  |
| **Tiekėjų grupės dalyvis, atstovaujantis arba vadovaujantis tiekėjų grupei** *(pildoma, jei pasiūlymą teikia tiekėjų grupė)* |  |
| **Asmens, įgalioto bendrauti su pirkimo vykdytoju, kontaktinė informacija** (vardas, pavardė, tel., el. p. adresas) |  |
| **Buhalterio (buhalterių) ar kito (kitų) asmens (asmenų), turinčio (turinčių) teisę surašyti ir pasirašyti tiekėjo apskaitos dokumentus kontaktinė informacija** (vardas, pavardė, tel., el. pašto adresas) |  |

1. **INFORMACIJA APIE ŽINOMUS SUBTIEKĖJUS IR JIEMS PERDUODAMAS VYKDYTI SUTARTIES DALIS**

*(pildoma, jei tiekėjas pasitelkia subtiekėjus)*

|  |  |  |
| --- | --- | --- |
| **Eil. Nr.** | **Subtiekėjo pavadinimas, juridinio asmens kodas, adresas** | **Sutarties objekto dalies, perduodamos vykdyti subtiekėjui, aprašymas** |
| 1. |  |  |
| 2. |  |  |
| ... |  |  |

1. **INFORMACIJOS ANKSČIAU TEIKTAME (-UOSE) EBVPD PATVIRTINIMAS**

Patvirtiname, kad anksčiau pirkimo vykdytojui mūsų teiktame (-uose) EBVPD nurodyta informacija yra nepasikeitusi.

Anksčiau pirkimo vykdytojui mūsų teiktame (-uose) EBVPD informacija yra pasikeitusi, atnaujintą EBVPD teikiame kartu su šiuo pasiūlymu.

1. **PASIŪLYMO KAINA** 
   1. Pasiūlyme kaina nurodoma eurais. Apskaičiuojant kainą, turi būti atsižvelgta į visą konkretaus pirkimo sąlygose nurodytą pirkimo objekto apimtį ir reikalavimus, kainos sudėtines dalis ir pan.
   2. Visos pasiūlyme nurodytos kainos (ir jų sudėtinės dalys) turi būti nurodomos dviejų skaitmenų po kablelio tikslumu.

| **Eil. Nr.** | **Pirkimo objektas** | **Mato vienetas** | **Kiekis** | **Mato vieneto įkainis EUR be PVM** | **Kaina EUR be PVM**  *(4x5)* |
| --- | --- | --- | --- | --- | --- |
| *1* | *2* | *3* | *4* | *5* | *6* |
| 1. | [pildo pirkimo vykdytojas] | [pildo pirkimo vykdytojas] | [pildo pirkimo vykdytojas] |  |  |
| ... |  |  |  |  |  |
|  | **Pasiūlymo kaina EUR be PVM (6 stulpelio reikšmių suma)** | | | |  |
|  | **PVM** *(pildoma, kai taikoma)\** | | | |  |
|  | **Pasiūlymo kaina EUR su PVM** | | | |  |

Pasiūlymo kaina EUR su PVM žodžiais:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Jei „PVM“ laukas nepildomas, nurodykite priežastis, dėl kurių PVM nemokamas:\_\_\_\_\_\_\_\_\_\_\_\_\_\_\_\_

1. **KITŲ EKONOMINIO NAUDINGUMO VERTINIMO KRITERIJŲ REIKŠMĖS** *(Taikoma, jei pasiūlymai vertinami ne tik pagal kainą)*

|  |  |
| --- | --- |
| **Parametras** | **Siūloma reikšmė** |
| *Įrašomas kriterijaus pavadinimas* |  |

1. **PRIDEDAMI DOKUMENTAI IR INFORMACIJA APIE KONFIDENCIALUMĄ**

Jei nenurodyta kitaip, visi dokumentai teikiami su pasiūlymu CVP IS priemonėmis:

|  |  |  |  |  |
| --- | --- | --- | --- | --- |
| **Eil.**  **Nr.** | **Dokumentas** | **Lapų skaičius** | **Ar dokumente yra konfidencialios informacijos?**  **(Taip / Ne)** | **Paaiškinimas, kokia konkreti informacija dokumente yra konfidenciali ir kodėl** |
| *1* | *2* | *3* | *4* | *5* |
| 1. | Ketinimų protokolas ar subtiekimo sutartis (ar kiti dokumentai), jei tiekėjui yra žinomi ketinami pasitelkti subtiekėjai sutarties vykdymui |  |  |  |
| 2. | Pasirašytas EBVPD (jei anksčiau teiktame (-uose) EBVPD informacija yra pasikeitusi) |  |  |  |
| 3. | Įgaliojimo ar kito dokumento, suteikiančio teisę pateikti ir (ar) pasirašyti pasiūlymą bei kitus dokumentus, kopija (jeigu pasiūlymą pateikia ir ar dokumentus pasirašo ne tiekėjo, tiekėjų grupės dalyvių, subtiekėjų ar ūkio subjektų, kurių pajėgumais tiekėjas remiasi, vadovas) |  |  |  |
| 4. | Pasiūlymo galiojimo užtikrinimas, kai taikoma |  |  |  |
| ... | Išvardijami kiti dokumentai, kuriuos privalo pateikti tiekėjai (pavyzdžiui, atitiktį techninei specifikacijai įrodantys dokumentai ir kita) |  |  |  |

**PRIEDAS: 1 priedas. Įkainotų veiklų sąrašas.**

**Pateikdamas šį pasiūlymą, tvirtintu, kad:**

* esu susipažinęs su pirkimo sąlygomis, taip pat su galiojančiais Lietuvos Respublikos įstatymais, poįstatyminiais teisės aktais, kurie reguliuoja viešųjų pirkimų atlikimo tvarką bei gali turėti įtakos bet kokiems tarp pirkimo vykdytojo ir tiekėjo susiklostantiems santykiams, kylantiems iš šio konkretaus pirkimo ir (ar) susijusiems su šiuo konkrečiu pirkimu;
* sutinku su konkretaus pirkimo sąlygose nustatytais reikalavimais ir procedūromis;
* pasiūlymo dokumentuose pateikti duomenys ir informacija yra teisinga ir apima viską, ko reikia tinkamam sutarties įvykdymui;
* pasiūlymas galioja tiek, kiek nustatyta konkretaus pirkimo sąlygose;
* jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas pirkimo vykdytojui įsipareigoja, kad pirkimo sutartį vykdys tik tokią teisę turintys asmenys.

|  |  |  |  |  |
| --- | --- | --- | --- | --- |
| (Tiekėjo arba jo įgalioto asmens pareigų pavadinimas) |  | (Parašas) |  | (Vardas, pavardė) |

1. Pirkimo vykdytojas turinį gali papildyti ir kitais čia nenurodytais priedais bei skyriais [↑](#footnote-ref-2)
2. [Pasiūlymų patikslinimo, papildymo ar paaiškinimo taisyklės](https://e-tar.lt/portal/lt/legalAct/66ae9a80883011ed8df094f359a60216/asr). [↑](#footnote-ref-3)
3. [Pasiūlymų patikslinimo, papildymo ar paaiškinimo taisyklės](https://e-tar.lt/portal/lt/legalAct/66ae9a80883011ed8df094f359a60216/asr). [↑](#footnote-ref-4)