**ORIENTACINĖ TECHNINĖ SPECIFIKACIJA**

1. Pirkimų pagal dinaminę pirkimų sistemą (toliau - DPS) objektas yra **negyvenamųjų pastatų remonto darbai** (toliau - Darbai). Konkretūs reikalavimai įsigyjamam perkamiems Darbams bus pateikiami konkretaus pirkimo, vykdomo DPS pagrindu, dokumentuose. Pažymėtina, kad šio DPS pagrindu konkretūs perkami darbai gali būti iš šių statybos darbų sričių pagal STR 1.06.01:2016 „Statybos darbai“:

1.1. **Bendrieji statybos darbai:** žemės darbai (statybos sklypo reljefo tvarkymas, pamatų duobių, iškasų, tranšėjų kasimas ir užpylimas); statybinių konstrukcijų (gelžbetonio, betono, metalo, mūro, medžio ir kitų) statyba ir montavimas; hidroizoliacija; stogų įrengimas;apdailos darbai; kiti panašaus profilio darbai.

1.1.1. Apdailos darbai – tai baigiamųjų statybos darbų rūšys: grindų įrengimas, galutinis grindų dangų įrengimas (šlifavimas, lakavimas, kiliminių ir kt. grindų dangų klojimas), langų ir durų blokų montavimas, tinkavimas, dažymas, apmušalų klijavimas, paviršių apdaila plytelėmis, fasadų, pertvarų, lubų, grindų įrengimas iš plokščių, atitvarų apšiltinimas, technologinių vamzdynų ir įrenginių dažymas; kitos panašaus profilio baigiamųjų statybos darbų rūšys.

1.2. **Specialieji statybos darbai:**

1.2.1. mechanikos darbai (vandentiekio ir nuotekų šalinimo tinklų tiesimas; betranšėjis inžinerinių tinklų tiesimas; statinio vidaus vandentiekio ir nuotekų šalinimo inžinerinių sistemų įrengimas; šilumos tiekimo tinklų tiesimas; šilumos gamybos įrenginių montavimas; statinio šildymo, vėdinimo, oro kondicionavimo inžinerinių sistemų įrengimas; statinių vidaus gaisrinio vandentiekio sistemų įrengimas, stacionariųjų gaisrų gesinimo sistemų įrengimas, lauko gaisrinio vandentiekio tinklų įrengimas, dūmų ir šilumos valdymo sistemų įrengimas; kiti panašūs darbai);

1.2.2. elektrotechnikos darbai (elektros energijos tiekimo ir skirstymo įrenginių montavimas; elektros tinklų (išskyrus žemos ir vidutinės įtampos) tiesimas; statinio elektros inžinerinių sistemų įrengimas; procesų valdymo ir automatizavimo sistemų įrengimas; nuotolinio ryšio (telekomunikacijų) tinklų tiesimas; statinio nuotolinio ryšio (telekomunikacijų) inžinerinių sistemų įrengimas; statinio apsauginės signalizacijos, gaisrinės saugos (signalizacijos) inžinerinių sistemų įrengimas; kiti panašūs darbai.

2. Darbų atlikimo terminai bus nustatomi prieš pradedant vykdyti pirkimą pagal DPS, atsižvelgiant į pirkimo objekto sudėtingumą, Darbų apimtis ir kt. aplinkybes. Darbų atlikimo terminas bus nustatomas ne trumpesnis nei 30 (trisdešimt) darbo dienų, bet ne ilgesnis nei 8 (aštuoni) mėnesiai. Konkretus darbų atlikimo terminas bus nustatomas konkretaus pirkimo atveju.

3. DPS skaidoma į šias kategorijas:

1 kategorija: / negyvenamieji pastatai (mokslo paskirties), esantys kultūros paveldo objekto teritorijoje, jo apsaugos zonoje ir vietovėje (ypatingi statiniai);

2 kategorija: / negyvenamieji pastatai (mokslo paskirties) ;

3 kategorija: / negyvenamieji pastatai (kultūros paskirties), esantys kultūros paveldo objekto teritorijoje, jo apsaugos zonoje ir vietovėje (ypatingi statiniai);

4 kategorija: / negyvenamieji pastatai (kultūros paskirties) ;

5 kategorija: / negyvenamieji pastatai (gydymo paskirties), esantys kultūros paveldo objekto teritorijoje, jo apsaugos zonoje ir vietovėje (ypatingi statiniai);

6 kategorija: / negyvenamieji pastatai (gydymo paskirties) ;

7 kategorija: / negyvenamieji pastatai (administracinės paskirties), esantys kultūros paveldo objekto teritorijoje, jo apsaugos zonoje ir vietovėje (ypatingi statiniai);

8 kategorija: / negyvenamieji pastatai (administracinės paskirties),.

4. Darbų atlikimo vieta – Vilniaus mieste, Vilniaus rajone, Vilniaus apskrityje esantys pastatai. Konkreti darbų atlikimo vieta bus nustatoma konkretaus pirkimo metu.

5. Jei apibūdinant pirkimo objektą techninėje specifikacijoje ar kituose pirkimo dokumentuose yra nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, standartai, sertifikatai, protokolai, turi būti suprantama su žodžiais „arba lygiavertis“.